recursal/SuperWikiNEXT-32B huggingface dataset:
圖1) 神經元同髓鞘軸突，信號從樹突輸入到軸突末端輸出。信號係一個短嘅電脈衝，叫做動作電位或者脈衝。
**生物神經細胞模型**（**biological neuron models**），又叫做脈衝神經元模型（**spiking neuron models**），係泛指描述神經細胞行為嘅數學模型。呢啲細胞會喺細胞膜之間產生大概持續一毫秒嘅尖銳嘅電位，，叫做動作電位或者脈衝（圖2）。因為脈衝會沿著軸突同突觸，由發送神經元傳送到好多其他嘅木神經元，所以發放神經元會被認為係神經系統主要處理信息嘅單位。

發放神經元模型可以分為唔同類別：最詳細嘅數學模型係生物物理神經元模型（又叫霍奇金-虎克利模型），將膜電壓描述做輸入電流同離子通道激活程度嘅函數。整合同發射模型喺數學上會更簡單。佢將膜電壓當做係輸入電流嘅函數嚟預測脈衝時間，但唔描述形成動作電位時間過程嘅生物物理過程。更抽象嘅模型只預測輸出脈衝（但唔係膜電壓）作為刺激嘅函數，而刺激可以通過感覺輸入或者藥理學嚟達成。

圖2) 神經元動作電位脈衝嘅同時間嘅關係。留意翻，動作電位嘅幅度同實際嘅形狀可能會因為用嚟獲取信號嘅實驗技術而有唔同。

電輸入-輸出膜電壓模型
-----------

呢個類別嘅模型描述咗神經元膜電流喺輸入階段同膜電壓喺輸出階段之間嘅關係。呢個類別包括（廣義嘅）整合-發射模型，同由霍奇金-虎克利喺1950年代早期嘅工作啟發嘅生物物理模型，當時，佢哋用一個實驗裝置篤穿細胞膜去迫使特定嘅膜電壓/電流發生。

大部分現代嘅電神經界面應用細胞外電刺激，去避免篤穿細胞膜，因為篤穿細胞膜可能會導致細胞死亡同組織損傷。所以，對細胞外刺激，電神經元模型嘅適用程度唔係咁清楚。

### 霍奇金-虎克利

霍奇金-虎克利模型（H＆H模型）係一個描述神經細胞膜離子電流流動同細胞膜電壓之間關係嘅模型。佢用一套非線性微分方程去描述魷魚巨型軸突細胞膜通透離子通道嘅行為。霍奇金同虎克利因為呢項研究，攞到1963年嘅諾貝爾生理學或醫學獎。

睇埋
--

* 人工神經細胞

參考
--

1. ↑  Gerstner, Wulfram (2002). *Spiking neuron models : single neurons, populations, plasticity*. Werner M. Kistler. Cambridge, U.K.: Cambridge University Press. ISBN 0-511-07817-X. OCLC 57417395.
2. 1 2  Hodgkin, A. L.; Huxley, A. F. (1990-01-01). "A quantitative description of membrane current and its application to conduction and excitation in nerve". *Bulletin of Mathematical Biology* (英文). **52** (1): 25–71. doi:10.1007/BF02459568. ISSN 1522-9602.
3. 1 2  Hux, A. (2006). "MEASUREMENT OF CURRENT-VOLTAGE RELATIONS IN THE MEMBRANE OF THE GIANT AXON OF LOLIGO". *www.semanticscholar.org* (英文). 喺2023-04-07搵到.
4. 1 2  Hodgkin, A.; Huxley, A. (1952). "Currents carried by sodium and potassium ions through the membrane of the giant axon of Loligo". *The Journal of Physiology* (英文).
5. 1 2  *www.semanticscholar.org*. 喺2023-04-07搵到. `{{cite web}}`: Missing or empty `|title=` (help)
6. ↑  Mathieson, Keith; Loudin, James; Goetz, Georges; Huie, Philip; Wang, Lele; Kamins, Theodore I.; Galambos, Ludwig; Smith, Richard; Harris, James S.; Sher, Alexander; Palanker, Daniel (2012–06). "Photovoltaic retinal prosthesis with high pixel density". *Nature Photonics* (英文). **6** (6): 391–397. doi:10.1038/nphoton.2012.104. ISSN 1749-4893.`{{cite journal}}`: CS1 maint: date format (link)
**黃現璠故居**係過世嘅中國現代民族學奠基人黃現璠舊時住過嘅屋。黃現璠故居一共有四處，一處響佢出生地扶綏縣渠舊鎮三合村渠思屯，另三處響桂林市。而家保存完好嘅只有渠思屯嗰邊，嗰個故居而家係黃現璠個孫黃君定繼承嘅產業，由佢維修管理。

地理位置同特色
-------

渠思屯嘅黃現璠故居位於今日中國廣西壯族自治區崇左市扶綏縣渠舊鎮三合村渠思屯。扶綏縣嘅人口44萬，其中壯族人口35.7萬，大概佔咗成個縣總人口嘅82%（2010年）。渠思屯嘅人口有3600人，其中壯族人口3570人，大概佔咗成個屯總人口嘅99.5%（2012年）。由此決定了渠思屯黃現璠故居具有嘅傳統壯族鄉村嘅民居特色。壯族人民嘅傳統民居建築式樣，一般有半乾欄式同全地居式兩種。居住喺壩區同城鎮附近嘅壯族，其房屋多為磚木結構，外牆粉刷白灰，屋簷繪有裝飾圖案；居住喺邊遠山區嘅壯族，其村落房舍大多數係土木結構嘅瓦房或草房。由於渠思屯離城鎮不遠，居住地區長期穩定，故多為土木結構嘅兩耳三間的樓房、平房或四周築圍牆建成四合院，堂屋、臥房、廚房、畜厩分設。渠思屯黃現璠故居初建時即為此類土木結構嘅兩耳三間的樓房，堂屋、臥房、廚房、畜厩分設。

面積
--

渠思屯嘅黃現璠故居響清代同治嗰陣時起，有好幾次維修。土木結構嘅兩耳三間樓房，分設有堂屋、臥房、廚房、畜廄。佔地面積500平方米上下，建築面積約莫200平方米。

風水
--

渠思屯嘅黃現璠故居嘅地理風水，好似《扶綏名人傳》話：

>  黃現璠的出生地渠舊鎮三合村（包括鳳凰屯、渠隴屯、​​渠思屯三個屯，共有三千多戶），天然自成兩座名山，一是坐落在鳳凰屯的鳳凰山，一是坐落在渠思屯的龍頭山（又稱"龍山"）。這龍頭山外形就向一條臥龍，橫臥在渠思屯旁，守護著村民吉祥安康，難怪渠思村中有過​​不少過百歲的長壽老人……渠思屯中"黃現璠故居"的地理風水更是妙不可言，從故居的正門舉目遠眺，映入眼簾的便是龍頭山高仰的"龍頭"；回首遙望，鳳凰山的"鳳凰"一覽無遺盡收眼底，黃現璠故居就位於這"龍鳳"遙相呼應之間。如此"臥龍藏鳳"的奇異地理風水，呈龍鳳吉祥的天機格局，暗示出深藏不露的人傑隱伏其中。難怪當年六都渠思村頗有聲望的塾師甘品全曾預言：如此龍鳳聚氣的好山好風水必會潤育出人頭地的貴人。只不過他未料到，扶綏縣乃至崇左市五百年來終於出了一位"國際知名民族學家、歷史學家、教育家"，而這位大家正是他的塾生黃現璠。 
> 
>

陳列物
---

喺渠思屯嘅黃現璠故居，黃現璠好耐以前響呢度住嗰陣，使用一啲嘢，而家重保存完好，響故居入面都有陳列，其中書桌、太師椅、衣箱衣櫃、生活用品、農具等陳列物，具有傳統嘅壯族生活文化特色。

參考
--

* 《20世紀中國學術事業奠基人之一——黃現璠的生平及其學術成就》，載《扶綏名人傳》第一輯第78-153頁，廣西人民出版社，2013年11月。ISBN 978-7-219-08568-4/K·1462 中新網

註
-

1. ↑  〈扶綏縣人民政府網〉. 原著喺2013年12月13號歸檔. 喺2014年2月13號搵到.
2. ↑  《20世紀中國學術事業奠基人之一——黃現璠的生平及其學術成就》，載《扶綏名人傳》第一輯第81頁，廣西人民出版社，2013年11月。ISBN 978-7-219-08568-4/K·1462
**黃獎**（**Anthony Wong**；1964年2月28號—）係香港作家、水墨畫家同廣告創作人，任職於廣告及傳媒界超過廿年，同時致力推動青年創作同潮流閱讀，而家喺都市日報撰寫專欄，並擔任新城數碼生活台《潮讀四千年》節目主持，以現代人嘅視角解讀中國歷史文化。

小說創作
----

2011年開始出版小說，著作有玄俠小說《首誌封神》同《首誌封神２》。用現代人嘅視角改編名著《封神榜》，破除咗正邪對立嘅傳統，用現代市場元素演繹古代神話戰爭，用一班道術少年嘅成長過程去揭視成人世界嘅矛盾。曾經喺《品尊月刊》寫專欄，用《首誌封神》裏面嘅角色概念，解構香港嘅名人眾生相。

2014年出版電子書，第一集「奇緣非註定，道術可速成」喺Google Play圖書免費推出。

推動青年創作
------

黃獎喺2011年創辦《萌動雙月刊》，喺超過一百一十間中學免費派發，畀學生投稿。同年，成立咗「萌動小說團」，出版《萌動小說集》、《萌動小說集II》及、《萌動小說集III》，第一年收錄咗八個中學生嘅短篇小說創作，並喺聖誕書展舉行新書發佈會。喺2011到2014年間，走訪超過三十間中學，推動學生創作。2012年，獲倪匡先生授權，續寫咗《非人協會》，同香港小說會合作，推出《新‧非人協會II》。

推廣潮流閱讀
------

黃獎喺《萌動雙月刊》訪問喬靖夫、天航、深雪、文地貓、大泥、路邊攤等創作人。並擔任新城電台節目主持，曾喺電台中介紹九把刀、御我、林詠琛等潮流作家。喺九十年代，黃獎翻譯過美國漫畫「蝙蝠俠與特警判官」Batman vs Judge Dredd，並喺、香港經濟日報、東Touch、新報、Recruit寫專欄，介紹美國漫畫文化。

水墨畫
---

2006年開始畫水墨畫，繼承咗著名畫家羅冠樵嘅踏實畫風，並融合西洋印象派技法，用「留白」嘅方式演繹光影。2012年，創出「字在畫中」嘅風格，佢嘅作品曾喺香港文化中心六度展出。

專欄寫作
----

黃獎而家喺都市日報寫緊專欄，介紹潮流文化同電影，並曾經喺《品尊月刊》撰寫封面故事。佢亦為《社會與公益》寫過關於慈善事業人物嘅專訪，訪問過楊受成同趙曾學韞。

廣告創作
----

黃獎喺廣告及傳媒界任職超過二十年，曾經喺香港經濟日報、成報、東周刊、壹週刊、南華傳媒、新城電台及觸動傳媒任職。

喺2007年加入GROUP M廣告公司，開辦ACTIVATION，提倡「內容式廣告」（Branded Content）。將廣告同內容結合，着重資訊性同娛樂性，同時兼顧品牌價值。

參考
--

1. ↑  〈AM730報導《首誌封神》作者〉 (中文). AM730. 2011年7月4日. 原著喺2016年3月4日歸檔. 喺2012年11月21日搵到.
2. ↑  〈《首誌封神》第一集在Google Play圖書免費出版〉 (中文). Google Play圖書..
3. ↑  〈萌動: 學生小說集2012〉 (中文). 香港書城. 2012年.
4. ↑  〈e-print x 香港小說會 =《新．非人協會II》〉 (中文). e-print. 2012年7月21日.`{{cite news}}`: CS1 maint: url-status (link)
5. ↑  〈亞洲電視訪問水墨畫家黃獎〉 (中文). 亞洲電視. 2011年3月15日.
6. ↑  〈黃獎：《華爾街狼人》 營銷是一種宗教〉 (中文). 都市日報. 2014年2月21日.
靈元天皇（做和尚嘅時候）
**靈元天皇**（日文：霊元天皇／れいげんてんのう Reigen Tennō；1654年7月9號—1732年9月24號）係日本第一百一十二位天皇，原名**識仁**，又叫**高貴宮識仁親王**，響1663年3月5號至到1687年5月6號在位。

佢係後水尾天皇最細嘅仔，阿媽係園國子。

經歷
--

佢啱出世冇幾日已經畀佢大佬、當時嘅天皇後光明天皇指定佢係接班人，但係後光明天皇同年就死咗，所以就由佢另一個大佬秀宮良仁親王暫時繼位，即係後西天皇。響1663年，後西天皇正式交返個皇位畀高貴宮識仁親王，佢就叫做靈元天皇。

靈元天皇比較強硬，意志十分堅定、作風非常豪邁。佢都會同人好清楚咁表達自己嘅諗法。佢在位嘅時候，恢復咗例如大嘗祭等等嘅古代禮儀，令到日本好多傳統可以一直流傳落嚟，所以佢對日本文化有幾大貢獻。

響1684年，靈元天皇開始想讓位畀個仔皇太子朝仁親王，但係畀江戶幕府將軍德川綱吉挽留。終於響1687年，靈元天皇讓位畀皇太子朝仁親王，朝仁就叫做東山天皇，而靈元天皇就做太上皇，以上皇身份院政。但係佢強硬嘅作風就畀幕府加強對皇室內政嘅干涉，所以最後靈元天皇（嗰時叫佢做**上皇識仁**）被逼中止院政。

響1709年，仔東山天皇（嗰時叫佢做**上皇朝仁**）因為天花而死咗，但係當時嘅天皇中御門天皇只有七歲，所以靈元天皇被逼「重出江湖」做上皇。

佢響1713年剃頭出家，係太上法皇，法名「素淨」。佢響1732年9月24號（即享保十七年）死咗，終年七十八歲。

佢係日本最後一個太上法皇。
**福音書**（英文：***Gospel***，希臘文：***Ευαγγέλιο***，唐朝景教譯《**阿思瞿利容經**》）係《新約聖經》嘅四卷福音書：《馬太福音》、《馬可福音》、《路加福音》、《約翰福音》，記述耶穌生平同復活事蹟為主嘅文件、書信同書籍。

簡介
--

每卷福音書都有佢嘅唔同特點、記法、啟示出耶穌嘅多方面，令人可以喺多方面認識上帝嘅獨生子耶穌基督。每一卷福音書都有佢特定嘅補充範疇，所以福音書比較著重於記載一位人物，而唔係故事，而且對耶穌講嘅嘢並唔注重先後次序，比較著重教訓嘅真理內容，同埋神跡嘅屬靈意義。而每卷福音書之間嘅差別，都可以令佢哋互相補充。

福音書嘅信息內容主要有：

1. 主嘅先鋒施洗約翰嘅工作
2. 耶穌嘅工作同教導
3. 耶穌嘅十字架同復活

福音書寫作嘅目的係要喚起並強化對基督耶穌嘅信心，係對反對上帝或持有錯誤睇法嘅人嘅最好解答，同時引導信徒更完全明白認識上帝嘅位格、工作同埋上帝嘅主權。

種類
--

馬太、馬可、路加福音呢三卷福音書，所記錄嘅耶穌生平事跡，有共同觀點同類似風格，亦有好多共通嘅地方。佢哋嘅內容、情節相同、而且字詞大體一致，好似三個人一齊睇同一件事件，所以叫做「對觀福音」，又叫做「符類福音」。

而約翰福音嘅內容同其他三卷福音書嘅記載唔同，有好多補充，所以亦叫做「補充福音」。

| * 睇
* 傾
* 改
聖經 |
| --- |
| 舊約聖經 | 

|  |  |
| --- | --- |
| 摩西五經 | 創世記 · 出埃及記 · 利未記 · 民數記 · 申命記 |
| 歷史書 | 約書亞記 · 士師記 · 路得記 · 撒母耳記上 · 撒母耳記下 · 列王紀上 · 列王紀下 · 歷代志上 · 歷代志下 · 以斯拉記 · 尼希米記 · 以斯帖記 |
| 詩歌智慧書 | 約伯記 · 詩篇 · 箴言 · 傳道書 · 雅歌 |
| 大先知書 | 以賽亞書 · 耶利米書 · 耶利米哀歌 · 以西結書 · 但以理書 |
| 小先知書 | 何西阿書 · 約珥書 · 阿摩司書 · 俄巴底亞書 · 約拿書 · 彌迦書 · 那鴻書 · 哈巴谷書 · 西番雅書 · 哈該書 · 撒迦利亞書 · 瑪拉基書 |

 |
| 新約聖經 | 

|  |  |
| --- | --- |
| 福音書 | 馬太福音 · 馬可福音 · 路加福音 · 約翰福音 |
| 歷史書 | 使徒行傳 |
| 保羅書信 | 羅馬書 · 哥林多前書 · 哥林多後書 · 加拉太書 · 以弗所書 · 腓立比書 · 歌羅西書 · 帖撒羅尼迦前書 · 帖撒羅尼迦後書 · 提摩太前書 · 提摩太後書 · 提多書 · 腓利門書 |
| 普通書信 | 希伯來書 · 雅各書 · 彼得前書 · 彼得後書 · 約翰一書 · 約翰二書 · 約翰三書 · 猶大書 |
| 預言書 | 啟示錄 |

 |
維多利亞瀑布
 **維多利亞瀑布**（粵拼：wai4 do1 nei4 aa3 buk6 bou6）
（英文：**Victoria Falls**），又嗌**莫西奧圖尼亞瀑布**mok3 sai1 ou3 tou4 nei4 aa3 buk6 bou6（法文：**Chutes de Mosi-oa-Tunya**，法文讀音：[ʃytɛˀ dəˀ mosiˀɔaˀtynja]），係非洲東面一個瀑布，喺贊比西河中游，贊比亞同津巴布韋之間，亦係非洲最闊嘅瀑布。呢個瀑布畀聯合國評定做世界遺產。

名
-

個名出自蘇格蘭探險家大衛·利雲斯頓。1855年11月16號，大衛利雲斯頓從歐洲嚟到非洲東南邊嘅津巴布韋玩，嚟到贊比西河中游個島時發現咗個瀑布，最後夾硬將維多利亞女王個名安上去。贊比亞喺1964年建政後，當地人幫佢改咗個**莫西奧圖尼亞**（法文：Mosi-oa-Tunya）個名形容佢似「行雷咁大聲嘅煙霧」。

概況
--

個樣似Z字，主瀑布高108m，闊1708m。

註
-

1. ↑  "Livingstone Tourism Association, Victoria Falls, Zambia - Livingstone, Zambia". *livingstonetourism.com*.

出面網頁
----

|  |  |
| --- | --- |
|  | 維基同享有多媒體嘅嘢： **Victoria Falls** |

|  |  |
| --- | --- |
|  | 維基遊埠有呢篇旅遊嘅資源：**Victoria Falls** |

* A useful list of further reading is included on the UNEP-WCMC website's page for Mosi-oa-Tunya.
* NASA Earth Observatory page
* Victoria Falls Tourism
* Entry on UNESCO World Heritage site
* TIME magazine article about tourism in the area


|  |  |
| --- | --- |
| Stub icon | 呢篇非洲文係楔位文。歡迎幫維基百科擴寫佢。睇 • 論 • 改 • 歷 |
**北青傳媒股份有限公司**，簡稱**北青傳媒股份**（**英文：BEIJING MEDIA CORPORATION LIMITED**，港交所：1000），喺2001年，由北京青年報社喺北京（總部）成立。

業務
--

主要業務喺中國內地經營銷售報紙廣告版面、報章制作同印刷材料貿易。董事長係張延平，首席執行官係余海波。

公司發展
----

公司股份喺2004年12月22號喺港交所主板上市。招股價係18.95港元，全球發售4774萬H股，集資額係9.05億港元。

2009年10月15號，公司用765,000元人民幣賣咗「北京中國網球公開賽體育推廣有限公司」畀北京青年報社。

2010年7月28號，公司同北京終端廣告傳媒有限公司，喺北京合營合同簽訂有關交易，涉資額1.5689億元人民幣。

2011年7月29號，公司以人民幣29,664,542元，收購北京青年報現代物流有限公司42.342%股權，完成後，將會成為持有92.842%股權。

2011年8月24號，公司以1880萬元人民幣收購北京今日陽光廣告有限責任公司55%股權。

2015年5月4號，公司以30,000,000元人民幣出售畀杭州勢能投資諮詢有限公司。

參考
--

1. ↑  〈北青傳媒股份有限公司簡介〉. 原著喺2017年10月24號歸檔. 喺2018年7月28號搵到.
2. ↑  北青傳媒股份有限公司招股通告
3. ↑  北青傳媒股份有限公司招股資料
4. ↑  有關出售中網51%股本權益之 主要及關連交易通告
5. ↑  須予披露交易 成立合營公司通告
6. ↑  收購北青物流的42.342%股權 （包括收購北青物流的3%股權的關連交易）通告
7. ↑  收購北青物流的42.342%股權 （包括收購北青物流的3%股權的關連交易）通函 2011-09-29
8. ↑  關連交易 擬收購今日陽光之55%股權通告 2011-08-24
9. ↑  須予披露交易 視作出售於北青社區傳媒之股權通告 2015-10-28

出面網頁
----

* 官網
**創興銀行有限公司**（英文：Chong Hing Bank Limited，港交所：01111），舊時叫**廖創興銀行有限公司**（英文：Liu Chong Hing Bank Limited），係一間香港銀行，1948年由廖寶珊創立。1994年，廖創興企業（港交所：00194）分拆廖創興銀行，上市香港聯合交易所。2006年12月23號起，廖創興銀行改名做「創興銀行有限公司」，話係想淡化家族形象，令銀行企業形象後生啲，同埋方便進軍中國大陸。銀行總行亦喺同年12月27號搬咗去中環德輔道中24號創興銀行中心。創興銀行喺2014年2月14日成為越秀集團成員。

依家創興銀行除咗喺香港設有總行同30幾間分行外，亦喺中國廣東省嘅廣州、深圳、汕頭、上海及澳門設置海外分行同美國三藩市開代表處。

圖
-

* 德輔道中創興銀行中心德輔道中創興銀行中心
* 前廖創興銀行位於香港尖沙咀嘅分行前廖創興銀行位於香港尖沙咀嘅分行
* 創興銀行位於慈雲山嘅分行創興銀行位於慈雲山嘅分行
* 創興銀行位於荃灣沙咀道嘅分行創興銀行位於荃灣沙咀道嘅分行
* 創興銀行自動櫃員機創興銀行自動櫃員機

出面網頁
----

|  |  |
| --- | --- |
|  | 維基同享有多媒體嘅嘢：**Chong Hing Bank** |

* 創興銀行（繁體中文）（簡體中文）（英文）

1. ↑  〈銀行簡介〉. 創興銀行. 原著喺2018年1月25號歸檔. 喺2018年2月15號搵到.
維基辭典有佢嘅解釋：
**擗炮**

**劈炮**（pek3 paau3）／**擗炮**（pek6 paau3），又叫**辭職**（ci4 zik1）、**辭工**（ci4 gung1）、**唔撈**（m4 lou1）、**炒老闆魷魚**（caau2 lou5 sai3 jau4 jyu4\*2），係打工仔自己主動唔做份工，同波士遞信。辭職比求職見工容易，因為走唔走由自己話事。根據一般打工合約，僱員辭職通常都要補錢畀對方或者預早一段時間通知。

員工喺走人之前，要先同接手嘅人講清楚佢有啲咩仲未搞掂，之後同人事部門還返公司入面啲嘢（例如胸卡、門禁卡、公司鎖匙、公務車等）。一搞掂咗離職手續，就會即刻冇嗮員工福利，而人工就喺出埋（通常都係下個月）之後就唔會再出，頂住檔嘅係收代通知金、退休金、強積金呢啲。

喺政治職位（尤其係政府首長或者官員），辭職會叫做**落台**或者**下台**。

原因
--

* 按公司或政府嘅法規，一到咗咁上下年紀嘅就要強制退休。
* 私人理由喺申請通過咗之後就可以提早退休。
* 私人理由喺申請通過咗之後就可以離職。不過佢有好多種理由（睇人而定）：
非人為造成避都避唔到嘅因素（疾病、因為意外傷害而喪失工作能力或死亡）
屋企人反對
全職深造
轉做家庭主婦或主夫
自己創業或跳槽
* 俾人要求炒魷嘅。
* 問責制
* 合約期滿。
* 移民國外
* 喺民意同政黨施加壓力嘅情況下冇得揀而俾人迫落台嘅。

睇埋
--

* 肥雞餐
唔好同**李顯龍**搞亂。

**唐中宗李顯**（656年11月—710年7月3號）又叫**李哲**，係大唐嘅第四同第六個皇帝。唐高宗李治同武則天個仔。第一次在位嗰陣曾經俾武則天貶做**盧陵王**，但係之後又做翻太子，最後喺神龍元年發動神龍革命，再做皇帝。

李顯係繼商朝嘅太甲王之後，第二個「復辟」嘅君主，而第三個復辟嘅君主係李顯個細佬唐睿宗李旦。

一生
--

### 周王→英王→太子時期

李顯出世之後就俾老豆李治封做周王。之後娶咗個姓趙嘅女仔，但係老母武則天唔中意佢，最後整死咗佢。冇幾耐李顯就改封做英王，改名**李哲**。太子李弘死咗之後，李哲就頂咗佢個位。

### 被廢

內文：嗣聖
李治駕崩，李哲登基做皇帝，但係冇實權。李哲同老婆韋后家族連成一線，反武則天，重話「朕將個天下交畀韋玄貞（岳父）都得呀」。武則天於是廢咗李哲做盧陵王。

### 復位

內文：神龍革命
接棒嘅皇帝李旦被廢。武則天謀朝篡位，建立武周，但係皇室後繼無人，武則天又唔想傳位畀侄仔武三思，於是搵咗李哲返皇宮做太子，將江山交返畀大唐皇族。李哲「返生」之後發動神龍革命，武則天退位，武周滅亡，大唐復國。李哲復名**李顯**，做返皇帝，但佢昏庸無能，而最尾俾韋后、安樂公主夾手夾腳毒死，死後初謚**孝和皇帝**。

仔女
--

### 仔

* 懿德太子李重潤
* 李重福
* 節愍太子李重俊
* 唐殤帝李重茂

### 女

李顯有八個女。

參攷
--

1. ↑  《新唐书·诸帝公主列传》[*失咗效嘅鏈*]
**欽州**（粵拼：jam1 zau1（廣州音）ham1 zau1（欽州音）；壯語：Ginhcouh Si），喺中國廣西，如今係地級市，叫**欽州市**。

地理
--

### 山

欽州北有銅魚山。東南有烏雷嶺，佢便下叫烏雷港。

### 水

欽州南濱海。海中有牙山、龍門諸島。

東邊欽江，由靈山入，向西南到州治南，分為二，向西南匯為貓尾海，屈東南，過龍門入海。北便那蒙江，源出靈山高塘嶺，西南流，右合長潭水，到三門灘，大寺江由西便注入，又向南叫漁洪江，又向東南行合埋欽江。另外篆嶺江亦出自靈山，西南到平銀渡叫平銀江，屈東南同丹竹江合，南流叫大觀港，入海。又有那陳江出西北心嶺，東北到那陳墟叫那陳江，又東北復入宣化叫八尺江。

史
-

宋朝屬廣南西路，之後喺元朝連同廉州、湛江劃畀廣東，大明時欽州屬廉州府。

大清光緒十四年，欽州升為直隸州，叫欽州直隸州，拆廉州府嘅靈山縣林墟司畀佢，又拆廉州防城、如昔二司做防城縣畀佢。欽州直隸州歸廉欽道，領縣一。欽州亦係廉欽道治所。有沿海、林墟、長墩三巡司。另有那陳司廢咗。

民國時廢府，設**欽縣**。中華人民共和國喺1965年6月26號，將欽廉地區劃畀廣西。之後又分別喺1983年10月同埋1993年5月拆分出北海市同防城港市，直到而家。

語言
--

### 粵語

睇埋：欽廉片
傳統上來講，欽廉靈防嘅粵語都計作欽廉片。其中口音高度接近嘅一迾城市，包括欽州、北海、防城、靈城、小江鎮城同埋大寺等主要墟鎮，講嘅話都泛稱作「欽州白話」
，口音、詞匯跟高陽片嘅湛江、茂名抑或係邕潯片嘅南寧、崇左都有共同點。而家「欽州白話」多特指欽州城白話，而北海白話、防城白話、靈城白話之類另計。

其他欽廉片粵語重有靈山話、小江話、廉州話、六萬山話，分別分佈喺欽州嘅靈山縣，浦北中部，沿海地區兼浦北南部，同埋浦北西北部。

### 桂南平話

靈山北部近南寧嗰埞講桂南平話。

### 哎話

「哎話」集中分佈於少數幾個鎮，比如講張黃鎮等等，屬於畲話。

### 壯語

壯語分散分佈於喺某啲鎮，例如大寺。

註
-

1. 1 2 3  清史稿。志、地理。廣東
2. 1 2  梁猷刚 (1986). 〈广西钦州地区的语言分布〉 [Guangxi Qinzhou dialect area]. 《方言》 (3): 219–222.
3D渲染理論上嘅穩定島
**穩定島理論**係核子物理中嘅一個理論推測，核子物理學家推測具有「魔數」數目嘅質子同中子嘅原子核嘅化學元素特別穩定。假如呢個猜測係啱嘅話，咁樣特定嘅超鈾元素嘅同位素比其它同位素要穩定，呢啲同位素嘅放射性衰變過程可能好慢。

穩定島理論最初係西柏格提出嘅。佢認為原子核中嘅核子同原子核外嘅電子一樣係分佈喺唔同嘅「殼」裏頭，實際上每個殼就係一組相近嘅量子能級。唔同殼之間嘅能量嘅差別比較大。假如一個原子核中嘅質子同中子正好填滿一個殼嘅話，咁樣每個核子之間嘅結合能就最大，因此呢個核就最穩定，呢個核比佢附近核子冇填滿或超出一個「殼」嘅同位素要穩定得多。

飽和嘅殼嘅中子同質子數稱之為「魔數」（亦叫「幻數」）。一個可能嘅中子魔數係184，可能嘅質子魔數係114、120同126，亦即係，298Fl、304Ubn同310Ubh可能比較穩定。呢個同位素到而家重未俾人合成。但係 Fl 嘅帶有114個質子同少過184個中子嘅同位素比元素週期表中鄰近嘅元素嘅同位素嘅衰變要慢得多。

處於穩定島嘅元素好可能依然係放射性元素，只係佢哋相對於佢附近嘅同位素「比較穩定」，雖然有人懷疑有啲同位素嘅半衰期可能大於一日或甚至更加長，但好可能佢嘅半衰期依然細過一秒，而喺目前發現嘅元素之中，289Fl嘅半衰期係30秒，285Cn嘅半衰期係11分鐘，Lv嘅半衰期有0.05秒，同附近嘅元素比起嚟係好得驚人。

參考
--

* Tendency equation and curve of stable nuclides.
**第二語言**（英文：**second language**）係指一隻語言唔係一個人嘅母語、但個人後來當佢係外語噉學。例如一個喺香港出世同大嘅人，由細到大喺屋企同屋企人講粵語，但喺學校有學英文，噉粵語就係佢母語，而英文就係佢嘅第二語言。

基礎
--

睇埋：第二語言習得
第二語言（語言學上興簡寫做 L2, L3, L4...）就係指一個人能夠一定程度噉運用、但又唔係佢 L1（母語）嘅語言－當中非母語語言嘅先後，通常係按「個人學邊隻語言先」嚟分嘅，即係例如

* 一個住喺美國、用廣東話做 L1 嘅細路，喺幼稚園學英文，到咗中學嗰陣貪得意上法文班學識法文，噉佢嘅 L2 係英文而 L3 係法文；
* 除此之外，L2 有可能數量多過一隻－例如想像一個用廣東話做 L1 嘅細路，屋企人住喺加拿大魁北克，喺幼稚園度大致上同時噉學英文同法文，噉英文同法文都係佢嘅 L2 。

第二語言習得（SLA）正正就係指一個人由完全唔識 L2 變成「能夠有返咁上下純熟噉運用 L2」嘅學習過程，包括有意識同無意識嘅學習，一般亦可以包埋 L3, L4, L5... 等非 L1 語言嘅學習過程。

睇埋
--

* 母語
* 語言習得

註釋
--

1. ↑  可以睇吓內隱知識嘅概念。

攷
-

1. ↑  Gass, Susan; Selinker, Larry (2008). *Second Language Acquisition: An Introductory Course*. New York, NY: Routledge.

|  |  |
| --- | --- |
| Stub icon | 呢篇同語言學有關嘅文係楔位文。歡迎幫維基百科擴寫佢。睇 • 論 • 改 • 歷 |
**莊·羅拔·奧士邦**（英文：**John Robert Osborn**，又譯**奧士本**；1899年1月2號—1941年12月19號）係一位喺英國出世嘅加拿大軍人。

生平
--

香港公園裡面嘅奧士邦紀念銅像
奧士邦係英國諾福克郡出世，一戰期間效力過英國海軍，參加過1916年宇德蘭海戰。後來佢移居加拿大，1933年加入加拿大陸軍。

香港保衛戰爆發之後，奧士邦同佢服役嘅加拿大陸軍溫尼辟擲彈兵團第一營被英軍司令部派往香港，支援當地嘅駐港英軍。1941年12月19號朝早，一營A連同D連嘅士兵喺畢拿山同日軍正面交鋒，死傷慘重，被迫後撤。奧士邦同佢嘅手下嘅火力掩護，為大部隊搶到寶貴嘅撤退時間。但係到徂當日下晝，A連就被日軍完全分割包圍。日軍猛咁對加軍擲手榴彈，奧士邦執得返其中幾粒手榴彈擲返去日軍道。最後當佢發現有一粒手榴彈佢已經無機會擲走嘅時候，佢一邊大聲警告同僚，一邊成個人撲徂上粒手榴彈上面。最後手榴彈爆炸，奧士邦以身殉職。

由於奧士邦捨身成仁嘅事蹟，佢殉職之後被加拿大追授維多利亞十字勳章。

身後紀念
----

* 香港公園有一座奧士邦紀念銅像；
* 衛奕信徑靠近奧士邦殉職地點嘅地方有一塊紀念銘牌；
* 九龍東軍營嘅舊名「奧士本軍營」來自奧士邦；
* 西灣國殤紀念墳場嘅紀念牆上面有奧士邦個名；
* 追授畀奧士邦嘅維多利亞十字勳章，宜家喺渥太華嘅加拿大戰爭博物館展出；
* Historica Canada製作嘅《加國歷史一分鐘》（*Heritage Minutes*）專門有一集介紹奧士邦。

參考
--

1. 1 2 3 4
2. ↑
**莉露露**（粵拼：lei6 lou6 lou6）
（日文：リルル，英文：Riruru），係多啦A夢電影《多啦A夢 新・大雄與鐵人兵團 〜振翅吧 天使們〜》同《大雄與鐵人兵團》嘅其中一個主角。佢表面睇上去係一個又靚又可愛嘅女仔，實際上係美卡托比亞星派到地球整基地嘅間諜機械人。佢畀人派到地球之後，識咗大雄佢哋。後嚟佢畀靜香感化，決定棄暗投明，幫大雄消滅鐵人兵團。喺大雄就嚟輸畀鐵人兵團嗰陣，莉露露返到30000年前嘅美卡托比亞改造鐵人兵團嘅祖先「阿姆」同「伊姆」，消滅咗鐵人兵團，亦都犧牲自己最後消失。最後佢喺30000年之後重生變做天使，喺大雄間學校度見返大雄。

背景
--

莉露露係一個造型同地球女仔一樣嘅機械人。雖然個樣好索，但其實係由機械理想國派到地球引導鐵人兵團侵略地球嘅間諜。佢知道大雄嘅地板釣魚場可以通去鏡世界之後，喺鏡面世界開始起攻擊地球嘅基地。

樣
-

喺舊版入面，佢有飄逸嘅粉紅頭髮，墨藍色眼，深邃嘅眼珠，兩撇髮絲偏向右眼，頭髮去到腰嗰度。一開始着藍紫色間條衫衣服，淺粉裙，粉紅鞋；後嚟受傷之後着黃領的嘅白衫，黃裙子，白鞋；後嚟因為歷史嘅改變，佢全身變咗淺藍跟住消失；最後變成天使，服裝同開頭一樣。

喺新版入面，佢有飄逸嘅粉紅頭髮，寶藍色嘅眼，頸有個綠色頸圈，左手上臂有個綠環，一開始着白衫同白鞋；後嚟着淺藍衫、深藍褲，繫白色皮帶；受傷之後着靜香嘅淺綠色短袖衫，外面套一件白色吊帶裙，戴綠星頸錬，着粉鞋；最後同樣變做天使，多咗兩對翼。

性格
--

對自己嘅祖國忠心；一開始冷漠無情，後嚟畀靜香佢哋感化之後變到溫柔善良，最後為咗友情犧牲咗自己。

能力
--

識飛，戰鬥力強，手指可以發射電磁炮。

人際關係
----

* 拍檔：聖誕武士／裘多
* 隊長：美卡托比亞星機械人隊長／總司令
* 老細：博士

經歷
--

佢原先想喺北極起基地，但係機械人裘多啲組件被大雄同多啦A夢拎走咗，所以靠裘多嘅指示去咗日本搵機械人。後嚟聽到大雄有機械人，於是識咗大雄，喺鏡面世界順利拎返裘多，重攞走咗鏡面世界入口，喺嗰度起基地。

後嚟大雄同多啦A夢發現咗佢嘅陰謀，佢喺追大雄同多啦A夢嗰陣，想擴大鏡面世界嘅出入口，而造成次元大爆炸，佢被埋喺土入面，出唔返現實世界。後嚟當大雄佢哋再次入返鏡面世界嗰陣，莉露露畀靜香救咗，喺同靜香相處嘅過程入面，慢慢受到佢嘅感化，對於祖國嘅征服計畫有咗懷疑，覺得噉樣違背咗原本嘅心意。佢扮瞓着走去同鏡世界嘅鐵人兵團見面，勸佢哋唔好進攻地球，但係失敗咗重畀人捉咗去懲罰，後嚟多啦A夢佢哋救咗佢。

因為佢自己亦唔確定自己嘅諗法，雖然佢認為捉人類做奴隸係唔啱，但係佢始終唔可以同祖國戰鬥，於是喺大家同鐵人兵團作戰嗰陣，佢要求將自己困喺籠入面，但係因為突然嘅一句説話，令靜香諗到可以返返去30000年前嘅美卡托比亞，話畀神知呢啲機械人嘅所作所為，而莉露露亦都支持，後嚟重幫科學家將最早嘅機械人設定做有個識得體諒人嘅心，將咁多人嚟靜香畀佢嘅包容同愛放入部機械人到，最後歷史改變咗，邪惡嘅機械人消失曬，而莉露露亦都唔存在，莉露露握住靜香嘅手，同佢講：「如果有來世，我希望做一個天使機械人」同埋「一定要做好朋友」跟住消失。

不過歷史改變之後，新嘅莉露露喺30000年之後重生，喺故事嘅最後，佢出現喺大雄課室出面，變咗天使喺天度飛，完咗自己嘅心願。

睇埋
--

* 多啦A夢 新・大雄與鐵人兵團 〜振翅吧 天使們〜

攷
-

1. ↑  莉露露| 哆啦A夢wiki | Fandom
呢個人物係用緊西班牙人名：首姓或者父姓（即老豆個姓）係「柯蒂斯」，次姓或者母姓（即阿媽個父姓）係「奧卡素拉羅」。

**莉迪芝雅王后**（西班牙文：**Letizia**，1972年9月15號—），全名**莉迪芝雅·柯蒂斯·奧卡素拉羅**（西班牙文：**Letizia Ortiz Rocasolano**）係現任西班牙國王菲臘六世嘅王后。前身係記者，係西班牙史上第一位平民出身嘅王后。

生平
--

2003年，當時係王儲嘅菲臘六世同莉迪芝雅第一次出席公開活動
莉迪芝雅王后1972年響阿斯圖里亞斯首府奧維耶多嘅一間療養院出世，老豆Jesús José Ortiz Álvarez係記者，而阿媽María de la Paloma Rocasolano Rodríguez就係護士；莉迪芝雅係屋企大女，下有兩個細妹。後嚟老豆阿媽響1999年離婚，老豆亦再結婚。

阿爺José Luis Ortiz Velasco係一個商業工作人；阿嫲Menchu Álvarez del Valle係阿斯圖里亞斯一位好出名兼老牌嘅播音員，攞過唔少獎。阿公Francisco Julio Rocasolano Camacho係一位的士司機同埋機械維修技工，有法國同奧克人血統；而阿婆Enriqueta Rodriguez Figueredo就係菲律賓同西班牙混血。可以見到，莉迪芝雅有西班牙、法國、奧克同菲律賓血統。

莉迪芝雅先後入讀La Gesta School同埋Ramiro de Maeztu High School。高中畢業之後，佢響馬德里康普頓斯大學攞到新聞系學士學位，之後又響Institute for Studies in Audiovisual Journalism攞到碩士學位。返大學嗰陣，佢曾經響ABC報、La Nueva España（中文：阿斯圖里阿斯嘅日報）同埋埃菲社做嘢。大學畢業後佢去到墨西哥瓜達拉哈拉，曾經響Siglo 21日報做野。不過無耐佢就返到西班牙，又響彭博電視經濟頻道西班牙版同埋CNN+做過野。

1998年，佢同已經拍咗拖十年嘅作家、兼佢嘅高中老師阿隆素·加偉羅（Alonso Guerrero Pérez）結婚，但係結咗婚一年幾就散咗。

2000年，佢轉到西班牙國營頻道做嘢，負責報導二十四個鐘新聞，之後開始響一啲節目上面做主持或者主播。2003年，佢得到咗升職，轉為報導晩間新聞「Telediario 2」，呢個節目係全西班牙收視率最高嘅新聞節目，令到佢開始有名。響任內，佢曾經報道過唔少國際大事，包括2000年美國總統大選、九一一同埋伊拉克戰爭，其中佢仲響九一一現場直播。

2002年，佢識咗當時係王儲嘅嘅菲臘六世，兩個人好快就開始拍拖。2003年11月，王室響萬聖節嗰日宣佈佢哋訂婚嘅消息，震驚西班牙人，因為佢哋完全唔知兩個人嘅情侶關係。菲臘皮以一隻十六克嘅鑽石戒指成功求婚；而莉迪芝雅就送返佢鑲咗藍寶石嘅白金袖扣同埋一本書。

2004年兩個人結婚，響阿爾穆德納教堂搞婚禮，好多名人都有出席。婚後，莉迪芝雅畀人封為「阿斯圖里亞斯親王妃」。佢哋生咗兩個女：大女莉安諾，同埋二女蘇菲亞。

2014年6月19號凌晨0點0分，老公繼位做西班牙國王，係菲臘六世，而莉迪芝雅亦跟住升為王后，係西班牙史上第一位平民出身嘅王后。

軼事
--

2018年，王室成員同埋前國王兩公婆齊齊出席復活節公開活動，三代同堂。期間，蘇菲亞王后似乎想同兩個孫女莉安諾同蘇菲亞影張相，但係畀莉迪芝雅王后阻止，兩婆媳於是乎就響到爭拗，甚至有少少推撞。大女莉安諾想做「和事佬」但係失敗，搞到菲臘六世要嚟勸交。雖然西班牙國內幾乎一面倒支持蘇菲亞王后；不過莉迪芝雅王后嘅前同事就話，王后無非都係想保護兩個女先至咁做。

攷
-

1. ↑  中時新聞網. 〈當眾翻臉 西班牙王后與太后公開罵街 國王好尷尬 - 國際〉. 《中時新聞網》 (中文). 喺2021-07-08搵到.
2. ↑  HK, ELLE. 〈西班牙王室都有婆媳糾紛！民眾齊撐奶奶Queen Sofia「大戰」平民王后Queen Letizia | ELLE HK〉. *www.elle.com.hk*. 原著喺2021-07-09歸檔. 喺2021-07-08搵到.

|  |  |
| --- | --- |
| 權威控制 | 
* WorldCat
* VIAF: 36304887
* LCCN: n2004028381
* ISNI: 0000 0001 1470 6774
* GND: 129530409
* NKC: jo2016909127
* BNE: XX1639845

 |
| How to read a taxoboxHow to read a taxobox**黑松** |
| --- |
| 喺北戴河奧林匹克大道公園入面種嘅黑松喺北戴河奧林匹克大道公園入面種嘅黑松 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 松柏門 Pinophyta |
|
|
|
|
|
|
|
| 綱 | 松柏綱 Pinopsida |
|
|
|
|
|
| 目 | 松柏目 Pinales |
|
|
|
|
|
|
|
|
| 科 | 松科 Pinaceae |
|
|
|
|
|
| 屬 | 松屬 *Pinus* |
|
|
|
|
|
|
|
| 種 | **黑松 *P. thunbergii*** |
|

 |
|
| 二元學名 |
| ***Pinus thunbergii***Parl. |
|
|
|
|
|
|
|
|
|
|
|
|
|
|
| 別名 |
| *Pinus thunbergiana* |

**黑松**（粵拼：hak1 cung4；學名：*Pinus thunbergii*）係松科松屬嘅常綠喬木，原產日本同北韓南邊海邊。

樣
-

植株高30公尺，胸徑差唔多2m，樹皮細樖時暗灰，大樖時變灰黑，粗而厚兼變裂片。樹冠似圓錐或遮噉。葉深綠，似披針，有光澤，粗硬，頂端超尖。花單生兼聚生，圓柱；其中花公啲花淡啡紅，似圓柱，長15～20mm，喺新枝下邊出；花乸淡紫紅到淡啡紅，樣似蛋形，直立兼有梗；每年4～5月開花。果屬毬果，有薄翼，果鱗臍有短刺；凡每次開花後第二年10月先至熟。

用途
--

植株注意攞嚟做觀景植物同盆景植物用途。

連出去
---

* 黑松 認識植物
* 赣中校园植物——黑松 江苏省赣榆高级中学
由德國駐美國大使館發出嘅詹默曼電報
被英國情報部門破譯嘅詹默曼電報
**深綠色部份**：墨西哥領土；  
**淺綠色部份**：德國應承幫墨西哥收復嘅舊國土；  
**紅色線**：美墨戰爭之前嘅美墨邊境。
**詹默曼電報**（德文：**Zimmermann-Depesche**）係1917年德國外相阿圖亞·詹默曼發畀德國駐墨西哥大使海因列希·馮·毅卡特，請毅卡特轉發畀墨西哥政府嘅一份絕密電報。由於被英國方面截獲、破譯同公佈，最終引致美國加入協約國陣營。

背景
--

1917年，德國計劃鼓動墨西哥想美國宣戰，通過墨美兩國嘅戰爭拖慢美國嘅跨大西洋武器出口。

內容
--

### 德文原文

>  Wir beabsichtigen, am ersten Februar uneingeschränkten U-Boot-Krieg zu beginnen. Es wird versucht werden, Amerika trotzdem neutral zu halten.
> 
> 
> Für den Fall, dass dies nicht gelingen sollte, schlagen wir Mexiko auf folgender Grundlage Bündnis vor. Gemeinsame Kriegführung. Gemeinsamer Friedensschluss. Reichlich finanzielle Unterstützung und Einverständnis unsererseits, dass Mexiko in Texas, Neu Mexico, Arizona früher verlorenes Gebiet zurückerobert.
> 
> 
> Regelung im einzelnen Euer Hochwohlgeborenen überlassen. Euer Hochwohlgeborenen wollen Vorstehendes Präsidenten streng geheim eröffnen, sobald Kriegsausbruch mit Vereinigten Staaten feststeht, und Anregung hinzufügen, Japan von sich aus zu sofortigem Beitritt einzuladen und gleichzeitig zwischen uns und Japan zu vermitteln.
> 
> 
> Bitte Präsidenten darauf hinweisen, dass rücksichtslose Anwendung unserer U-Boote jetzt Aussicht bietet, England in wenigen Monaten zum Frieden zu zwingen. Empfang bestätigen. Zimmermann.
> 
> 
> 
>   
> 
> 
> 
> 

### 粵語翻譯

>  我等計劃喺2月1號開始實施無限制潛艇戰。與此同時，我等會盡全力令美國保持中立。
> 
> 
> 如果計劃失敗嘅話，我等建議喺下列基礎上同墨西哥結盟：協同作戰；共同締結和平。我等將會向貴國提供大量資金援助，墨西哥亦都會收復喺新墨西哥州、德薩斯州同亞利桑那州失去嘅國土。建議書嘅細節將由你等草擬。
> 
> 
> 請務必喺得知（墨西哥）將會同美國開戰嗰陣（將爾項計劃）以最高機密告知貴國總統，並鼓勵佢邀請日本即刻參與爾項計劃；同時為我們同日本嘅談判進行斡旋。
> 
> 
> 請轉告貴總統，我等強大嘅潛艇部隊嘅參與將可能逼使英國喺幾個月內求和。
> 
> 
> 
>   
> 
> 
> 
>

墨西哥反應
-----

時任墨西哥總統卑努斯鐵亞諾·卡蘭扎喺收到詹默曼電報之後，委託徂一個軍事工作組研究同德國結盟，對美國宣戰嘅計劃。軍事工作組最後得出嘅結論係計劃唔可行，原因有：

1. 美國當時已經係成個美洲軍隊最強嘅國家，墨西哥同美國開戰根本無贏嘅把握；
2. 德國曾經喺1916年對墨西哥表示，無辦法提供足夠黃金畀墨西哥建立國家銀行，因此德國嘅保證實唔實現到都未知；就算德國係唔係真係咁慷慨，德國援助幾多資金都係得個橘：當時美國係成個美洲唯一有能力大規模量產武器嘅國家，而英國皇家海軍就長期控制著跨大西洋嘅航線，因此墨西哥根本無辦法用德國援助嘅資金來購買武器同裝備；
3. 就算墨西哥真係收復到失地，當地嘅大量英文人口同私人武裝仍然會對墨西哥嘅施政構成重大挑戰。

英國截獲
----

由於英國喺一戰爆發之後無耐就斬斷澌德國嘅跨大西洋電纜，因此德國被迫通過當時中立嘅瑞典嘅外交電纜，將詹默曼電報發過去美國。不幸嘅係，當時所有嘅外交電纜都要通過英格蘭西海岸嘅一座中繼站先至去到美洲（如果唔係嘅話，信號就達唔到跨過大西洋所需要嘅強度），而英國海軍本部情報科就係喺爾座中繼站截獲到詹默曼電報嘅。

英國方面破譯徂電報之後，喺1917年2月20號由英國外相鮑福爾將電報譯文轉交畀時任美國駐英國大使禾特·夏因斯·披治。為徂唔畀美國方面知道英國監控緊美國嘅外交電纜，鮑福爾對披治話電報係派駐墨西哥嘅情報員喺墨西哥截獲嘅。之後披治將電報轉交徂畀時任美國總統威爾遜。威爾遜總統喺2月28號將電報內容公之於眾。無幾耐之後，1917年4月2號，美國正式對德國宣戰。爾喺4月14號，墨西哥方面亦都拒絕徂德國嘅提議。

參考
--

1. ↑  Andrew, p. 42.
2. ↑  Katz, pp. 328–29.
3. ↑  Katz, p. 364
4. ↑   NY Times main headline, April 2, 1917, *President Calls for War Declaration, Stronger Navy, New Army of 500,000 Men, Full Cooperation With Germany's Foes*
《**生活日常**》（My Daily Life）係香港商業電台叱咤903嘅電台節目。由細So主持，監製係光仔，製作助理係阿強。2016年5月16號正式首播，逢星期一至五晚上7點至9點喺商業二台播出。主題音樂由開播到依家一共有四首，分別由陳哲廬、區新明、黎曉陽以及JUDE主唱。呢個節目以播放外地英文歌為主，亦都會播放本地中文流行歌曲，並不定期播放歌手嘅訪問。呢個節目最後響2020年4月2號晚播出。

節目內容
----

本節目大部分時間都以播歌為主。每晚節目開始嗰陣，會先播放阿強製作嘅訪問，受訪者會分享佢哋嘅日常生活，並加以配樂。

### Bed Time Story

通常喺節目完結之前15分鐘播出，細So會分享一個真人真事改編嘅故事，並加以配樂。

### 流浪直播室

不定期播放，細So聯同歌手一齊到直播室以外嘅地方做直播，喺社交平台亦都有視像直播。

| 日期 | 歌手 | 地點 |
| --- | --- | --- |
| 2016年6月24號 | 張敬軒 | 張敬軒屋企 |
| 2016年11月4號 | 盧凱彤 | 商業電台天台 |
| 2016年11月18號 | RubberBand | RubberBand Band房 |

### 歌手/音樂人訪問

不定期播放，細So同歌手以及音樂人嘅對談。

| 日期 | 歌手/音樂人 |
| --- | --- |
| 2016年6月3號 | Joyce Jonathan |
| 2016年10月7號 | The Boogie Playboys |
| 2016年12月23號 | 林奕匡 |

事件
--

* 2016年7月18嘅至22嘅：細So休假，由朱薰主持嘅音樂節目朱薰E暫代
* 2017年1月17嘅：節目延長一個鐘到晚上10點結束，替代休假中嘅Vani所主持嘅《雲妮鐘情》
* 2017年1月19嘅至20嘅：細So休假，由朱薰主持嘅音樂節目朱薰E暫代

攷
-

1. ↑  903全新節目陣營 New Monday, SSwagger, 2016年5月14號, 2020年4月8號查閱

連出去
---

* 生活日常嘅Facebook頁 改維基數據
* 節目重溫版面

|  |
| --- |
| 香港商業電台 叱咤903商業二台節目 |
| **上一節目**今日正／集雜志 | **生活日常**2016年5月16號－2020年4月2號(19:00-21:00) | **下一節目**（叱咜樂壇）→（集雜志／叱咜樂壇豁達推介）→宇宙船／大氣樹窿
 |
**木谷實**（ きたに みのるKitani Minoru ，1909年1月25號—1975年12月19號 ）係日本出名九段圍棋手，花名「怪童丸」，本身係久保松勝喜代嘅徒弟，後嚟拜鈴木為次郎做師父。木谷本人培養咗好多好叻嘅入門弟子。

經歷
--

木谷響一個飛髮師傅屋企出世，係屋企大仔。由細細個開始，佢已經表現出有好叻嘅圍棋天賦。後嚟，佢同前田陳爾同埋橋本宇太郎拜關西圍棋手久保松勝喜代做師父。本身久保松好想留底爾三位徒弟，但係佢知道爾個三個徒弟都好有圍棋天賦，應該將佢哋送去東京深造，所以就送咗三個人去東京。前田選擇跟本因坊秀哉，橋本選擇跟瀨越憲作，而木谷就選擇跟鈴木為次郎。

因為響1926年代表棋正社同日本棋院發出挑戰「院社對抗戰」，響比賽入面連赢十場，故得花名「怪童丸」，重一戰成名。

曾經同老友兼對手吳清源一齊創造咗圍棋新落棋手法新佈石，但就響十番棋測試入面輸多過赢。

木谷道場
----

木谷門係由木谷創立。佢經常出外國，目的係為咗搵多啲有潛質嘅圍棋新人，所以佢培養咗一班對好叻嘅入門弟子，就好似大竹英雄、石田芳夫、趙治勳、加藤正夫、武宮正樹、小林光一（入門嗰時叫小林六超）、小林覺、小川誠子等等一流嘅日本圍棋高手。響2004年3月28號，木谷門突破500段，所以畀人叫做「世界圍棋第一門派」。直到今時今日，木谷門響每年十月都會搞、由七十個木谷門生同埋其他圍棋手參加嘅「500多面打大會」。

拎
-

* 木谷道場と木谷實略年表
**余曉東**（**Hiu-Tung Yu**，1984年2月5號—），香港排名第一網球手，身高5呎8吋(173cm)、體重143磅(65kg)。佢曾經代表香港參加台維斯盃、東亞運動會、全運會等大型賽事。台維斯盃戰績係10勝13負。

據余曉東憶述，細個嗰時同阿爸打網球，唔知點解就鍾意咗呢項運動。2001年2月，佢漸覺網球手日趨年青，於是決定放棄會考轉做職業球手，獲家人支持。有人問起佢有乜期望，余曉東坦言好少理成就，但求盡力而為。

多哈2006年亞洲運動會中，余曉東同南韓名將李亨澤、台灣球手王宇佐與及曾經高踞ATP雙打排名榜第一位嘅Paes/Bhupahti交手，但不幸當中賽事全部輸晒。

2007年余曉東放棄全職訓練，修讀香港大學專業進修學院副學士課程。曾經諗過掛拍嘅佢最尾決定繼續港隊生涯，帶領港隊打台維斯盃。2008年4月30號，經過香港奧委會挑選後，余曉東脫穎而出，5月2號喺香港嘅奧運會聖火接力做第29位火炬手。

2010年，佢代表香港參加2010年亞洲運動會，出戰男子單打及男子團體項目，但三項賽事都係首輪出局。

球員生涯
----

余曉東係左手揸拍、雙手反拍，2001年2月轉打職業賽。

威水史
---

* 單打最高排名：910（2005年6月13號）
* 雙打最高排名：887（2006年8月28號）

出面網頁
----

* Tennis - ATP World Tour - Tennis Players – Hiu-Tung Yu（英文）
* ITF Tennis - Pro Circuit - Player Profile - YU, Hiu-Tung (HKG)（英文）
* ITF Tennis - JUNIORS - Player Profile - YU, Hiu-Tung (HKG)（英文）
* Davis Cup - Player profile - Hiu-Tung YU (HKG)（英文）


|  |  |
| --- | --- |
|  | 呢篇同香港運動員相關係楔位文。歡迎幫維基百科擴寫佢。睇 • 論 • 改 • 歷 |
**瑪露莎**，係一首烏克蘭民歌，講一啲男女之間情情愛愛嘅故事。歌名嘅瑪露莎其實係一個人名，相當於英文裏面嘅瑪麗（Mary）。

歌詞
--

### 烏克蘭文

Розпрягайте, хлопці, коні,  

Та лягайте спочивать.  

А я піду в сад зелений,  

Тай криниченьку копать.  

  

Маруся раз! два! три! калина, чорнявая дівчина,  

В саду ягоди рвала.  

Маруся раз! два! три! калина, чорнявая дівчина,  

В саду ягоди рвала.  

  

Копав, копав криниченьку  

У вишневому саду.  

Чи не вийде дівчинонька  

Рано-вранці по воду?  

  

Маруся раз! два! три! калина, чорнявая дівчина,  

В саду ягоди рвала.  

Маруся раз! два! три! калина, чорнявая дівчина,  

В саду ягоди рвала.  

  

Вийшла, вийшла дівчинонька  

В сад вишневий воду брать.  

А за нею козаченько  

Веде коня напувать.  

  

Маруся раз! два! три! калина, чорнявая дівчина,  

В саду ягоди рвала.  

Маруся раз! два! три! калина, чорнявая дівчина,  

В саду ягоди рвала.  

  

Просив, просив відеречка  

Вона йому не дала.  

Дарив, дарив в руки перстень -  

Вона його не взяла.  

  

Маруся раз! два! три! калина, чорнявая дівчина,  

В саду ягоди рвала.  

Маруся раз! два! три! калина, чорнявая дівчина,  

В саду ягоди рвала.  

  

Знаю, знаю дівчинонько  

Чим тебе я розгнівив.  

Що я вчора ізвечора  

Із другою говорив.  

  

Маруся раз! два! три! калина, чорнявая дівчина,  

В саду ягоди рвала.  

Маруся раз! два! три! калина, чорнявая дівчина,  

В саду ягоди рвала.  

  

Вона ростом невеличка,  

Ще й литами молода.  

Руса коса до пояса,  

В косі стрічка голуба.  

  

Маруся раз! два! три! калина, чорнявая дівчина,  

В саду ягоди рвала.  

Маруся раз! два! три! калина, чорнявая дівчина,  

В саду ягоди рвала.  

Маруся раз! два! три! калина, чорнявая дівчина,  

В саду ягоди рвала.  

Маруся раз! два! три! калина, чорнявая дівчина,  

В саду ягоди рвала.  

Маруся раз! два! три! калина, чорнявая дівчина,  

В саду ягоди рвала.  

Маруся раз! два! три! калина, чорнявая дівчина,  

В саду ягоди рвала.

中文語譯
----



|  |  |
| --- | --- |
| Stub icon | 呢篇歌嘅文係楔位文。歡迎幫維基百科擴寫佢。睇 • 論 • 改 • 歷 |
有關核糖體嘅生物物理學研究
**生物物理學**（**Biophysics**）係一門跨學科嘅科學，佢採用物理學裏面傳統嘅方法同埋手段，去研究生物嘅現象。生物物理學覆蓋生物組織嘅所有層次，由分子去到成個生物體再到成個族群。生物物理學嘅研究同生物化學、分子生物學、物理化學、生理學、納米科技、生物工程、運算生物學、生物力學、發育生物學同系統生物學有好大嘅交集。

生物物理學呢個詞語最初喺1892年由 Karl Pearson 提出。而喺學術界，生物物理學呢個詞係講緊研究生物系統中嘅物理量（例如電流、溫度、應力、熵）。其他生物科學領域，例如分子生物學、細胞生物學、化學生物學同生物化學，都有研究生物體嘅生物物理特性。

簡介
--

分子生物物理學通常處理嘅生物學問題同生物化學同分子生物學好似。大家都係致力於尋找生物分子現象背後嘅物理基礎。呢個領域嘅科學家進行研究，關注細胞內各個系統之間嘅相互作用，包括DNA、RNA同埋蛋白質生物合成之間嘅相互作用，以及呢啲相互作用係點解會被調節。為了解答呢啲問題，科學家用咗好多唔同嘅技術。

螢光影像技術、電子顯微鏡、X射線晶體學、核磁共振光譜學、原子力顯微鏡同埋用X射線同中子（SAXS/SANS）去做小角度散射（SAS）等等技術，通常都會用嚟睇生物學上重要嘅結構。蛋白質動力學可以用中子自旋回波光譜學嚟觀察。構型上嘅變化可以用雙極化干涉儀、環形二色性、小角度散射同埋中子自旋回波光譜等技術嚟測量。用光學鉗或者原子力顯微鏡可以直接操控分子，亦都可以用嚟監測力同距離都喺納米尺度發生嘅生物事件。分子生物物理學家通常將複雜嘅生物事件睇作為互動實體嘅系統，而佢地係可以用統計力學、熱力學同化學動力學嚟理解。透過由多種唔同嘅學科入面汲取知識同實驗技術，生物物理學家通常可以直接觀察、建立模型、操控一個分子或者分子複合物嘅結構同互動。

除咗傳統生物物理學嘅議題，例如結構生物學或酶動力學，現代生物物理學包含非常廣泛嘅研究範圍，由實驗和理論工具所牽涉，包括生物電子學同量子生物學。生物物理學家愈來愈多地應用從物理學、數學同統計學中獲得嘅模型同實驗技術去研究更大嘅系統，例如組織、器官、人口同生態系統。生物物理模型廣泛應用喺單一神經元嘅電傳導研究，以及組織同成個大腦嘅神經迴路分析。

參考
--

1. ↑  "Biophysics | science | Britannica". *www.britannica.com* (英文). 喺2023-03-02搵到.
2. ↑  "Definition of biophysics | Dictionary.com". *www.dictionary.com* (英文). 喺2023-03-02搵到.
3. ↑  Trepat, Xavier; Sahai, Erik (2018-07-01). "Mesoscale physical principles of collective cell organization". *Nature Physics*. **14**: 671–682. doi:10.1038/s41567-018-0194-9. ISSN 1745-2473.
4. ↑  Popkin, Gabriel (2016-01-01). "The physics of life". *Nature* (英文). **529** (7584): 16–18. doi:10.1038/529016a. ISSN 1476-4687.

| * 睇
* 傾
* 改
物理學各領域 |
| --- |
| 研究宇宙嘅基本定律嘅科學 |
| 基礎 | 
* 物理學哲學
* 理論
* 實驗
* 數理
* 運算
* 應用
* 物理量
* 能量
* 物質

 |  |
| 古典 | 

|  |  |
| --- | --- |
| 古典力學 | 
* 連續介質力學（固體力學 · 流體力學）
* 天體力學
* 分析力學

 |
| 電磁學 | 
* 古典電磁學
* 靜電學
* 靜磁學

 |
| 
* 熱力學
* 統計力學
* 光學（幾何光學 · 物理光學）
* 聲學

 |

 |
| 現代 | 

|  |  |
| --- | --- |
| 量子力學 | 
* 量子電動力學
* 量子場論
* 量子引力

 |
| 
* 相對論（狹義相對論 · 廣義相對論）
* AMO（原子物理學 · 分子物理學）

* 凝聚態物理學
* 粒子物理學
* 核子物理學
* 天體物理學
* 物理宇宙學

 |

 |
| 跨學科 | 
* 物理化學
* 地球物理學
* 材料科學
* 生物物理學
* 心理物理學
* 量子運算

 |
| 睇埋 | 
* 物理學史
* 物理學家
* 萬有理論
* 諾貝爾物理學獎
* 物理引擎
* 數學（應用）

 |
| Category **物理分類** ·  Commons page **共享資源** |


| * 睇
* 傾
* 改
生物學分支 |
| --- |
| 
* 無生源論
* 空中生物學
* 草本學
* 解剖學
* 天體生物學
* 生物化學
* 生物地理學
* 生物地質學
* 生物歷史學
* 生物資訊科學
* 生物工程
* 生物力學
* 生物物理學
* 生物統計學
* 生物科技
* 植物學
* 细胞生物學
* 细胞微生物學（英文：Cellular microbiology）
* 化學生物學
* 時間生物學
* 運算生物學
* 保護生物學
* 低溫生物學
* 細胞遺傳學
* 樹木學
* 發育生物學
* 生態遺傳學
* 生態學
* 胚胎學
* 流行病學
* 表觀遺傳學
* 進化生物學
* 淡水生物學
* 遺傳學
* 基因組學
* 地球生物學
* 爬蟲兩棲類學
* 組織學
* 人體生物學（英文：Human biology）
* 魚類學
* 免疫學
* 哺乳類學
* 海洋生物學
* 生物數學
* 微生物學
* 分子生物學
* 真菌學
* 今生物學
* 神經科學
* 營養作用
* 鳥類學
* 古生物學
* 寄生蟲學
* 病理學
* 藥理學
* 藻類學
* 親緣關係學
* 生理學
* 果樹學
* 量子生物學
* 社會生物學
* 結構生物學
* 合成生物學
* 生物系統學
* 系統生物學
* 生物分類學
* 畸形學
* 毒理學
* 病毒學
* 病毒物理學（英文：Virophysics）
* 異源生物學
* 動物學

 |
| 睇埋 | 
* 生物學史
* 諾貝爾生理學或醫學獎
* 生物學同有機化學嘅時間線（英文：Timeline of biology and organic chemistry）

 |
**李毅**（1961年11月8號—），中國大陸學者，因為喺台灣問題上主張武統同虛報學歷而聞名。2019年4月佢去台灣旅遊嗰陣，依總統蔡英文同埋行政院院長蘇貞昌嘅指示，被內政部移民署驅逐出境，蘇貞昌認為佢更勝於「恐怖分子」。

爭議
--

圍繞李毅嘅爭議，主要係同佢政治立場同虛報學歷有關，另外喺武漢肺炎期間佢亦曾經發表反人類言論，引起嘩然。

### 虛報學歷銜頭

李毅平時會掛住唔少名號，包括「著名旅美學者、中國人民大學重陽金融研究院原研究員及教授、福州大學台灣研究所（民建經濟研究院）原所長」等等，參加唔同嘅論壇。佢亦報稱有唔同嘅學歷，包括「北京大學社會學研究生、美國蘇里大學社會學碩士、伊利諾大學社會學博士」等等，但有啲俾佢提及嘅單位已公開否認，有啲學術單位就無理會。例如，中國人民大學重陽金融研究院，就喺佢發表關於武漢肺炎嘅言論之後發表聲明，否認李毅係佢哋嘅研究員。

### 因為發表武統言論被驅逐出境

2019年4月，李毅受親共團體中國和平統一促進會（統促會）邀請訪台演講，因為曾經發表武力統一台灣嘅言論，結果喺去台灣嘅時候被驅逐出境。當時行政院長蘇貞昌直情話佢更勝於「恐怖分子」。

### 武漢肺炎『死咗四千人等於無死人』言論

2020年11月，李毅喺深圳灣論壇發表演講嘅時候，話中國死4千人同美國死22萬人相比，中國等於一個人都無死，又話而家中國經濟一枝獨秀，中國將美國迫到活唔到落去。呢段言論引起嘩然，喺美國同中國都引起極大爭議，《新京報》指責佢自以為幽默同自信，完全無對生命嘅尊重，好多網民批評佢人渣、冷血、無人性，反問佢點解仲揸住綠卡，有美國網民直情話佢反人類。李毅喺網站《烏有之鄉》發文指《新京報》所述不實，話呢啲係「國內外敵對勢力」對佢嘅惡意攻擊，但係李毅嘅反擊招致更多媒體同學者嘅嚴厲批評，批評佢係「愛國」外衣嘅投機者。

參考
--

1. ↑  繆宗翰 (2019-04-12). 〈李毅遭限令速離境 陳明通：總統院長指示〉 (繁體中文). 中央社. 原著喺2020-10-08歸檔. 喺2020-12-07搵到.
2. 1 2  〈李毅遭遣返 蘇貞昌：恐怖分子驅逐出境剛好而已〉 (中文). 中央社. 2019-04-12. 喺2020-11-29搵到.
3. 1 2  中時新聞網. 〈頭條揭密》遭台驅逐武統學者李毅 新冠疫情冷血言論遭圍剿 - 政治〉. 《中時新聞網》 (中文). 喺2020-11-29搵到.
4. ↑  聯合新聞網 (2020-11-24). 〈武統學者李毅自稱中國人大研究員 遭聲明否認〉. 《聯合新聞網》 (中文). 喺2020-11-29搵到.
5. ↑  〈李毅倡武統遭台遣返 蘇貞昌稱其恐怖分子 - 大紀元〉. 《大紀元 www.epochtimes.com》 (繁體中文). 2019-04-13. 喺2020-11-29搵到.
6. ↑  〈病毒疫情武漢死4000美國死22萬 官方專家指中國把美國逼得活不下去了〉. 《RFI - 法國國際廣播電台》 (繁體中文). 2020-11-23. 喺2020-11-29搵到.
7. ↑  〈他說中國疫情死了四千人等于没死人〉. *Yahoo TV* (中文). 喺2020-11-29搵到.
**一蚊紙**（1元紙幣）係以前流通嘅香港銀紙之一，面值1港元，曾經先後由香港上海匯豐銀行同埋香港政府出。

史
-

1872年，香港政府授權香港上海匯理銀行（家下嘅匯豐銀行）出1蚊紙。嗰時香港市面上，匯豐銀行出嘅1蚊紙同埋外國嘅貿易銀圓一齊流通。

1935年起，港府立法禁止外國貨幣喺香港流通，以上情況亦告一段落。同年港府亦唔再授權匯豐銀行出1蚊紙，改由港府自己出。港府出嘅1蚊紙係紫啡色雙面印刷，正面印有當時在位嘅英王佐治五世個樣。1937年改印英王佐治六世個樣。

喺1941年香港淪陷前夕，市面出現好多小販，為應付找贖需求，港府臨時推出喺中國銀行印嘅5圓法幣上加印「壹圓 香港政府」字樣嘅1蚊紙嚟頂住檔。

1945年香港重光，1蚊紙由戰前嘅紫啡色改為淺藍色印刷，1949年再改為綠色。1952年改印英女王伊利沙伯二世個樣，直到1959年。1960年起，港府再出返1蚊銀，唔再出1蚊紙，而1蚊紙亦喺1969年9月1號停用。

| * 睇
* 傾
* 改
香港貨幣 |
| --- |
| 流通銀紙 | 
* $10
* $20
* $50
* $100
* $150
* $500
* $1000

 |
| 流通銀仔 | 
* 10c
* 20c
* 50c
* $1
* $2
* $5
* $10

 |
| 已停用銀紙 | 
* 1c
* 5c
* 10c
* $1
* $5
* $25
* $200
* $300

 |
| 已停用銀仔 | 
* 1m
* 1c
* 5c

 |
唔好同**香港一文銀仔**搞亂。
**一蚊銀**（1元硬幣）係一種現行流通嘅香港銀仔，面值1港元。

史
-

香港政府喺1866年首次鑄造1蚊銀，含銀九成。1868年因香港造幣廠結業，港府唔再出1蚊銀。其後外國貿易銀圓，例如墨西哥「鷹洋」就喺香港流通，代替停鑄嘅香港1蚊銀幣。

1895年，港府引入英國貿易銀圓（被稱為「站洋」或「港光」）當係香港1蚊貨幣，一面鑄有不列顛尼亞女神像同埋英文面額「ONE DOLLAR」，另一面就鑄有中文面額「壹圓」同埋馬來文面額。

1935年起，港府立法禁止外國貨幣喺香港流通，改由政府印1蚊紙，直到1959年。

1960年起，港府再出返1蚊銀以取代1蚊紙（1蚊紙其後喺1970年代初停用），以紅銅鎳合金鑄造，一面鑄有當時在位嘅英女皇伊利沙伯二世個樣，另一面則鑄有面值「香港壹圓」，中間係手持一個球狀物體嘅英國皇室獅子。

1971年開始，1蚊銀由原本嘅安全邊改為齒邊。

1978年起，1蚊銀面積縮細。發行初期曾經有市民不滿，因為容易同銀色嘅五毫子（1951-1975年期間出）撈亂。 

1993年改為鎳鋼合金鑄造，但試驗失敗，1994年開始改返以紅銅鎳合金鑄造。

1997年亦出過鑄上麒麟圖案嘅回歸紀念幣。

| * 睇
* 傾
* 改
香港貨幣 |
| --- |
| 流通銀紙 | 
* $10
* $20
* $50
* $100
* $150
* $500
* $1000

 |
| 流通銀仔 | 
* 10c
* 20c
* 50c
* $1
* $2
* $5
* $10

 |
| 已停用銀紙 | 
* 1c
* 5c
* 10c
* $1
* $5
* $25
* $200
* $300

 |
| 已停用銀仔 | 
* 1m
* 1c
* 5c

 |
**一千蚊紙**（1000元紙幣）係現時流通嘅香港銀紙之一，面值1000港元，係香港最大面額鈔票，目前分別由3間發鈔銀行發行。由於1000蚊紙一直都係以金色為主調，所以香港民間由500蚊紙嘅俗稱「大牛」引申出「金牛」呢個稱呼。以鈔票冧巴計，1000蚊紙係出得最少嘅銀紙之一。

歷史
--

1000蚊紙嘅歷史最早可以追溯到1860年代，當時東藩匯理銀行曾經出過面值1000港元嘅樣票，冇喺市面流通。實際上，對於當時月薪得幾蚊嘅市民嚟講，1000蚊係天文數字。慳度士丹中國日本匯理銀行亦喺差唔多同一時期出過1000蚊紙樣本。

直到1977年，香港上海滙豐銀行至首次出1000蚊紙，渣打銀行其後亦喺1979年出1000蚊紙，兩間銀行嘅1000蚊紙尺寸同埋色水一樣。

自1985年起，兩間發鈔銀行重新設計1000蚊紙，尺寸「縮水」，變成家下嘅大細。喺1988年，滙豐銀行改以淺金色印刷1000蚊紙，原因可能係原有設計隻色太深，同樣現象亦出現喺20蚊同埋100蚊紙身上。

喺1993年，兩間發鈔銀行因應香港主權移交臨近，改咗原本帶有英國色彩嘅鈔票設計。不過，渣打銀行嘅鈔票變動唔大，沿用以往嘅「龍」圖案。到咗1994年，中國銀行香港分行（即後來嘅中銀香港）亦加入發行1000蚊紙。

喺2003年，3間發鈔銀行嘅1000蚊紙設計一齊改，加入相近嘅防偽特徵。2010年同埋2018年先後再改設計。

假銀紙
---

由於面額大，1000蚊紙係不法份子嘅主要偽造對象，令到市民好驚收到1000蚊紙，免招重大損失，一啲規模較細嘅舖頭，亦成日以「千元鈔票恕不找續」嘅字眼拒收。

2007年3月，香港警方同埋銀行相繼發現過千張已流入市面嘅滙豐銀行2000年同埋2002年版1000蚊紙，涉及面值過百萬蚊，於是銀行開始積極回收呢啲版本嘅1000蚊紙，唔畀佢哋流出市面。另一方面，滙豐銀行開始印多啲500蚊紙，取替俾銀行回收嘅2000年同埋2002年版滙豐銀行1000蚊紙。

代替品
---

而家，香港一千蚊紙唔多流行，除咗因為假銀紙問題，重因為有八達通同信用卡咁嘅電子貨幣。

| * 睇
* 傾
* 改
香港貨幣 |
| --- |
| 流通銀紙 | 
* $10
* $20
* $50
* $100
* $150
* $500
* $1000

 |
| 流通銀仔 | 
* 10c
* 20c
* 50c
* $1
* $2
* $5
* $10

 |
| 已停用銀紙 | 
* 1c
* 5c
* 10c
* $1
* $5
* $25
* $200
* $300

 |
| 已停用銀仔 | 
* 1m
* 1c
* 5c

 |
**史密斯街**（英文：Smith Street）係新加坡一條位於牛車水區中心嘅一條小街道，個名係用來紀念1887至1893年期間嘅海峽殖民地總督絲絲·金文泰·史密斯爵士（Sir Cecil Clementi Smith），特別係佢打擊新加坡秘密結社嘅工作。

歷史
--

好早期嗰陣，呢條街俾某啲人稱呼為戲院街，因為1887年喺新加坡起好嘅麗進園（Lai Chun Yuen），就係位於呢條街嘅36號。亦因為麗進園，史密斯街有時被視為新加坡粵劇嘅起源地。

喺1910至1920年代期間，呢度有好多粵劇明星喺呢度表演。另外喺1901年起，呢度亦係新加坡有名嘅紅燈區，直到1930年新加坡政府訂立咗保護女性嘅法例，情況先得以受控。

喺第二次世界大戰之後，有好多街邊熟食檔同小販喺度擺檔，呢啲熟食檔同小販去到1983年就搬咗去牛車水大廈嗰度。

去到2001年11月13號，呢度嘅範圍喺牛車水重建計劃之下，成為咗一對戶外食街，並且不時得到新加坡旅遊局嘅推廣。呢條街喺2013年5月一度關閉翻新，然後喺2014年2月重開。

附近交通
----

* 新加坡地鐵：牛車水站

文獻
--

* Peter K G Dunlop (2000) *Street Names of Singapore* Who's Who Publishing ISBN 981-4062-11-1

參考
--

1. 1 2 3 4 5  "Smith Street | Infopedia". *eresources.nlb.gov.sg*. 喺2021-07-06搵到.
唔好同**羅智光**搞亂。

羅致光響2017年7月1號
**羅致光**，GBS，SBS，JP（**Law Chi-kwong**，1953年11月1號—），係香港社會工作學者同政客，做過立法會社會福利界議員、扶貧委員會委員、勞工及福利局局長。

簡歷
--

羅致光祖籍廣東佛山市三水，畢業於聖公會呂明才紀念小學同埋喺英皇書院完成預科，做過匯豐銀行程式編寫員，喺1981年至2017年期間任教喺香港大學社會工作系（之後改名做社會工作及社會行政學系），期間識咗林鄭月娥，為佢後嚟嘅晉升有好大影響。佢喺1993年至1997年期間出任呢個學系嘅主任，喺加入政府前係呢個學系嘅副教授。

1990年，羅致光加入香港民主同盟，響1994年香港民主同盟同匯點合併成為民主黨，所以佢就做咗民主黨嘅元老。佢響民主黨期間，佢專門負責研究政府政策、長期幫手出選舉策略同埋分析民調，因而得到花名「白鴿黨大腦」。

響1995年至1997年期間，佢曾經出任立法局議員，並喺1998年至2004年期間出任立法會議員。佢亦曾經擔任多項公職，包括關愛基金專責委員會主席、扶貧委員會委員、策略發展委員會委員同統計諮詢委員會委員。

2017年，傳聞話香港行政長官林鄭月娥希望佢接任勞工及福利局局長，但係如果佢要做，就要退出民主黨。而民主黨表示，如果佢真係入政府，民主黨唔會挽留佢，但就相信唔會影響佢同民主黨嘅關係。6月，羅致申請退黨，民主黨第二日就批准咗。7月1號，羅致光正式就任勞工及福利局局長。

由於佢聲稱佢去過丹麥Mensa分會做IQ測試，結果IQ高達160，所以佢有「神童」、「神童局長」嘅外號。

2022年6月30號，羅致光正式卸任勞福局局長，由孫玉菡接任。

屋企
--

羅致光曾經結過婚，生咗一個仔一個女，但係最後離婚，離咗婚之後就冇再娶老婆。

個人榮譽
----

* 太平紳士（1998年）
* 銀紫荊星章（2005年）
* 金紫荊星章（2014年）

參考
--

1. ↑  〈隔牆有耳： 娥班子最多架己冷 - 李八方〉. 《Apple Daily 蘋果日報》. 原先內容歸檔喺2017-10-13. 喺2020-04-27搵到.
2. 1 2 3 4 5  〈【檢閱林鄭班子】 致光IQ稱得上十分之高超 民主黨「大腦」有咩橋？〉. 《Apple Daily 蘋果日報》 (香港中文). 原先內容歸檔喺2020-09-08. 喺2020-09-05搵到.
3. ↑  〈西環集中營： 羅致光入閣隨時亮紅燈 - 季陶〉. 《Apple Daily 蘋果日報》 (香港中文). 原先內容歸檔喺2020-09-08. 喺2020-09-05搵到.
4. ↑  李大煒 (2017-05-08). 〈【林鄭組班】「大腦」羅致光勢入閣料將退黨 民主黨傾向不挽留〉. 《香港01》 (香港中文).
5. 1 2  〈新班子今露面 羅致光昨退黨 - 20170621 - 要聞〉. 《明報新聞網 - 每日明報 daily news》 (繁體中文). 原先內容歸檔喺2020年8月22號. 喺2020年9月5號搵到.
6. 1 2  〈羅致光 IQ160冠港政界 | 蘋果日報 | 兩岸國際 | 20050805〉. *web.archive.org*. 2017-06-29. 歸檔時間2017-06-29. 喺2020-09-05搵到.`{{cite web}}`: CS1 maint: bot: original URL status unknown (link)
7. ↑  〈根據《太平紳士條例》(第510章)第3(1)(b)條獲委任的人士(通常稱為非官守太平紳士)〉 (繁體中文).
8. ↑  〈二〇〇五年授勳名單〉 (新聞稿) (繁體中文). 香港政府新聞公報. 2005年7月1號.
9. ↑  〈二〇一四年授勳名單　附件：二〇一四年獲授勳銜及嘉獎人士的嘉許語〉 (PDF) (新聞稿) (繁體中文). 香港政府新聞公報. 2014年7月1號. p. 3.

出面網頁
----

* 〈香港特別行政區立法會 - 議員資料庫〉 (繁體中文). 香港特別行政區立法會.
* 香港網絡大典：羅致光

Template:香港特別行政區第二屆立法會議員
Template:香港特別行政區第一屆立法會議員
**門徒媒體**（英文：Apostles Media）係香港基督新教嘅網上傳播媒體，由一班經歷過雨傘革命嘅基督徒所成立嘅基督教事工。現任總幹事係楊浩然。

媒體類型
----

門徒媒體主要節目係「門徒公義」，內容含一般香港基督教傳媒唔會大報導或無嘅新聞事件，包括宗教同政治層面負面消息同社論批評。該媒體除咗網上平台以外，亦發起唔同性質嘅社會關懷行動，不定期舉辦講座或座談會。門徒媒體係武漢肺炎大爆發期間舉行過門徒主日崇拜，講員包括胡可茵主教、林國璋牧師等教牧。

此外門徒媒體設立投稿，目前專欄作者包括鄒賢程先生、梁榮光牧師、梁君培牧師、鄭俊禧先生、朱家恆先生、馬保羅牧師、盧俊宇議員等教牧或躺平信徒  。

使命
--

喚醒基督徒抗衡教會同社會嘅不義為宗旨。拒絕盲目跟從，堅持聖經公義，相信文字可以載道、聲音可以流傳、生命可以改變生命。

參考
--

1. ↑  〈門徒事工丨門徒事工聘任楊浩然先生為總幹事〉. 原著喺2020年5月16號歸檔. 喺2020年5月14號搵到.
2. ↑  門徒媒體作者
3. ↑  LIKHG丨門徒事工告港人書
4. ↑  門徒事工丨關於我們

出面網頁
----

* 門徒媒體官方網站
* 堂會機構登記資料丨門徒媒體
* 門徒媒體嘅Facebook頁
* YouTube上面嘅門徒媒體嘅頻道
* 評台．門徒媒體介紹
| How to read a taxoboxHow to read a taxobox**檐蛇** |
| --- |
|  |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 爬行綱 Reptilia |
|
|
|
|
|
| 目 | 有鱗目 Squamata |
| 亞目 (Subordo): | 蜥蜴亞目 Lacertilia |
|
|
|
|
|
|
|
| 科 | **壁虎科 *Gekkonidae***Gray, 1825 |
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 亞科 |
| * Eublepharinae
* Diplodactyliniae
* Gekkoninae
* Sphaerodactylinae
 |
|

**檐蛇**或者**簷蛇**（讀鹽寫，澳門中山粵語方語讀鹽蛇），學名（拉丁文）***Gekko chinensis***，係一種爬蟲類動物。又叫做**四腳蛇**，或者**壁虎**、**守宮**。

檐蛇好似一隻細嘅蜥蜴，響全世界溫暖地方都搵得到，識得用聲同其他檐蛇溝通。

檐蛇無眼蓋，但有塊透明膜可以俾佢條脷舐乾淨。

生活習性
----

壁虎科喺地球上生活超過五千萬年，並且遍佈全球。因為佢有好強嘅適應能力，能夠喺好多環境下生存，好似沙漠同埋熱帶地方。

喺呢啲地方，檐蛇呈現生物中嘅多樣性。

亞科
--

時至今日已知嘅有大概90屬共1050種檐蛇。根據形態同埋來源可分為四個亞科：

* Eublepharinae
* Diplodactyliniae
* Gekkoninae
* Sphaerodactylinae

外形體態
----

檐蛇身體嘅顏色同垂直型瞳孔都係為適應黃昏或夜行習性，瞳孔收縮時形成四個細窿。

具有趾墊，趾墊上嘅鉤仔可協助附喺不規則嘅表面上。

棲息地
---

視乎品種，多數鍾意陰涼角落。

作息
--

大部分檐蛇（大概75%）係喺挨晚或晚黑出沒。

嘢食
--

昆蟲仔、蚊蟲、蜘蛛、蟋蟀等。最大隻嘅連鼠BB都食。

繁殖
--

有性繁殖。卵生。一次生一到兩隻蛋，蛋殼脆。大細視乎品種。一般住宅簷蛇生白色蛋。

民間相關事項
------

相傳簷蛇受驚嚇危急走佬時會自斷一截尾，條尾斷咗出來都重識得郁。

簷蛇甩咗條尾，會生返出嚟。

有啲老人家嚇頑童話嗰橛尾會走入耳仔。冇事實根據。祇係令細路唔敢接近簷蛇。

流行文化同傳媒中之簷蛇
-----------

* 有公司用簷蛇為名或商標圖案或商標角色。以英文公司為主。
* ICI 公司某系列油漆嘅電視廣告，用名叫 George 嘅簷蛇滑落牆表達用該油漆後連簷蛇都爬唔到。
* 小說、電影、動畫、漫畫、電子遊戲中都有擬人化嘅簷蛇。

睇埋
--

* 香港爬蟲類

出面網頁
----

* Gekko chinensis
**選舉式威權主義政體**（英文：**Hegemonic Authoritarian Regime**），係用權力來源來區分唔同嘅政治體制所得出來嘅種類之一。

普遍嘅政體分類有民主主義政體（英文：Democratic Regime），威權主義整體（英文：Authoritarian Regime），混合政體（英文：Hybrid Regime），而競爭式威權主義嘅整體係混合整體嘅其中一種。

定義同區分
-----

民主主義政體同完全威權主義政體嘅區分通常係二元對立嘅，民主主義政體有保障到地方市民嘅公民自由（英文：Civil Liberties），包括言論自由、集會自由，同時都會保障有自由、公平、有競爭嘅選舉；而完全威權主義政體就相反，佢唔會主動保障市民自由，亦都唔會保障有公平選舉，但而家嘅呢啲政體已經好少，取而代之嘅通常係混合政體，即係有部分嘅特質滿足到，有部分特質滿足唔到。

選舉式威權主義政體通常唔會比市民有好多表達自己言論嘅自由，但會允許佢地有一定嘅選舉。

而細分落去，選舉式威權主義政體無論點選都好，反對黨同執政黨嘅資源都係相差太多，所以反對黨無法影響執政黨嘅施政方針。例如，新加坡就係一個選舉式威權主義政體嘅代表。

|  | 民主主義政體 | 自由主義式威權主義政體 | 競爭式威權主義政體 | 選舉式威權主義政體 | 完全威權主義政體 |
| --- | --- | --- | --- | --- | --- |
| 公民自由 | 有 | 　有 | 較少、接近冇 | 較少、接近冇 | 　冇 |
| 固定選舉 | 有 | 較少、接近冇 | 有 | 有 | 　冇 |
| 反對黨選唔選得贏 | 　可以 | 　唔適用 | 可以 | 唔可以 | 唔適用 |

參考
--

1. ↑  Diamond, Larry Jay (2002). Thinking about hybrid regimes. Journal of Democracy, 13 (2), 21-35.
2. ↑  Levitsiky, Steven& Way, Lucan.(2002). The rise of competitive authoritarianism. journal of democracy. 13(2), 51-65.

|  |  |
| --- | --- |
| Stub icon | 呢篇**競爭式威權主義**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**桑樹** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 薔薇目 Rosales |
|
|
|
|
|
|
|
|
| 科 | 桑科 Moraceae |
|
|
|
|
|
| 屬 | **桑屬 *Morus*** |
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 種 |
| * 白桑 *Morus alba*
* 雞桑 *Morus australis*
* *Morus indica*
* *Morus microphylla*
* *Morus nigra*
* *Morus rubra*
* *Morus serrata*
 |
|

**桑樹**（粵拼：song1 syu6；學名：*Morus*）；簡稱**桑**（song1）；佢係桑科入面九種桑屬植物嘅統稱，但喺植物研究學界嘅分類重有得拗。生物學叫**桑屬**，借用養蠶嘅桑而名。

呢個屬嘅植物可以係喬木或者灌木，果實叫**桑葚**（另寫**桑椹**）。

品種
--

* 白桑
* 華桑
* 鷄桑

用途
--

### 經濟價值

桑葉係蠶蟲嘅食糧；蠶蟲生產嘅蠶絲可以製成絲綢，係一種矜貴嘅紡織品。

### 食用價值

桑葚屬於複果，係由好多粒漿果組成嘅條狀果實，長約一至三厘米，味道酸甜。桑葚未熟嗰陣係綠色，隨住成熟逐漸變白然後變紅，熟透嘅時候係紫紅或者紫黑色。

桑葚另一個名叫**桑子**，但佢唔等於以下嘅生果：

* 紅桑子（勒士啤梨）
* 山桑子（歐洲藍啤梨）

睇埋
--

* 柞樹
座標: 23°03′20″N 113°18′53″E﻿ / ﻿23.0554886°N 113.3148524°E﻿ / 23.0554886; 113.3148524

 **衞氏大宗祠**（粵拼：wai6 si6 daai6 zung1 ci4）
，堂號**慶源**（hing3 jyun4），係瀝滘衛氏總祠，喺廣州市海珠區振興大街28號。祠堂坐北向南，由頭門、燕子斗栱牌樓、拜亭、中堂同後堂組成，家下面積有兩千平方。祠堂入便有乾隆年間嘅賀壽屏風同一嚿石碑。1993年8月，成為廣州市文物保護單位。2012年，升咗做廣東省文物保護單位。而家重喺道維修緊。家下祠堂三面都畀工廠包冚，前邊被人當停車場。

衞氏大宗祠外圍

歷史
--

明朝萬曆廿二年（1594年）籌款起祠堂，四十三年（1615年）落成。1856年，紅毛番鬼經過瀝滘，當呢間嘢係衙門，一砲打穿祠堂埲牆，後嚟用青磚填返。二十世紀中後期，祠堂被工廠霸咗啲地，面積由原先一萬個方縮水到兩千平方。

紅毛番鬼打出嗰窿，家時填返
窿下低崩咗嘅記事碑

建築
--

**主體建築**東西兩翼有青龍白虎巷，天街有花崗石砌嘅平臺，四圍有八仙石圍欄。

**頭門**成個嘅樑架施月樑，用駝峰、斗栱托住條檁，硬山頂，碌灰筒瓦，陶瓦當，滴水剪邊，正脊灰塑龍船脊。上面掛直篤式牌匾，打棟寫住「衞氏大宗祠」。門口對聯「愛江海汪洋先入番禺開瀝漖 羨峰巒秀麗再過東莞辟茶山」，道門有門神。

**牌樓**係四柱三門三樓，燕子斗栱。正樓係廡殿頂，次樓係歇山頂，個匾額寫住「百世周宗」，兩邊嘅細字係「文章華國 詩禮傳家」。屋頂碌灰筒瓦，灰塑龍船脊。正門原先有四扇門，而家得翻門閂斗；次門用紅色砂岩砌成。次樓兩邊水磨青磚牆，各開券形門窿，簷下邊砌澀牙磚，上邊係碌灰筒素瓦灰塑脊。

**拜亭**係卷棚頂，同中堂連埋一齊，兩側有門通去外間。

**中堂**前後四柱，樑架結構簡潔，硬山頂，碌灰筒素瓦，正脊灰塑龍船脊。中堂掛「**慶源堂**」匾，兩邊對聯「燭影輝煌光射大夫劍履 爐煙縹緲香熏御史官裳」；金柱對聯「數十壺中仙走出甲子來交梨攴火棗并攴自是襟懷落落 百千族內人同入蟠桃去狐貉坐緼袍亦坐居然文質彬彬」。

**後堂**面闊五間，進深三間，硬山頂，碌灰筒素瓦，陶瓦當、滴水剪邊，正脊灰塑龍船脊。「河東衛氏祖先」牌位擺喺裡邊。

賀壽屏風
----

**賀壽屏風**躉喺中堂明間，係十二塊巨型木雕屏風，每塊高3.9米，闊0.7米，厚0.1米，鎏金正楷陰刻正文，屏風天頭地腳刻住啲浮雕圖案。正文內容係關於祝賀表彰衞氏家族裡面六十歲以上嘅壽星公（103位），係清朝大臣張廷玉喺乾隆丁卯年（1747年）用皇帝名義寫嘅，由進士汪由敦題，重有差唔多200位大官署名祝賀。

石碑
--

祠堂側門邊有嚿石碑，碑文係「祠內眾孫如有在祠右一帶黃羅滘北濠等將潮田築圍者本人及子孫永不得入祠享胙」，即係講大宗祠本房有人喺祠堂前面笪水田起堤圍嘅，佢自己同埋佢啲孫、息都無得入祠堂分豬肉。

大宗祠對住珠江，有化江為塘嘅格局，加上瀝滘河道多，往年江水漲起身嗰陣，都浸到祠堂前面嘅水田，甚至湧到入祠堂裡邊。舊時啲人以水為財，所以祠堂就成為成條村最好風水嘅地方，所以村民寧願水浸祠堂都唔想起堤圍擋住啲水。

註
-

1. ↑  「衞」又可以寫成「衛」，祠堂名呢道以牌匾上面嘅「衞」字為準。
2. ↑  另一講法係明朝天啟年間，睇《海珠古祠堂》第14頁。
3. ↑  窿隔籬嘅地下棟住塊碑，碑文係廣東嘅書法家周樹堅寫嘅，經已崩成兩嚿。
4. ↑  裡面嘅「御史」、「大夫」係瀝滘衞氏嘅兩大房派，御史房祖先係五世祖御史中丞衞伯英，大夫房祖先係五世祖朝議大夫衞惟寅。
5. ↑  汪由敦，字師茗，號松泉，清朝大臣。著作有《大清一統志》等。

參考書
---

* 陳建華 等, 編 (2008). 《《廣州市文物普查彙編·海珠區卷》》. 廣州: 廣州出版社. ISBN 978-7-80731-659-6.
* 李果、田飛 (2012). 《《尋城記·廣州》》. 商務印書館. ISBN 978-7-1000-9000-1.
* 石堅平 (2013). 《《創造祖蔭：廣州瀝滘村兩個宗族的故事》》. 廣州: 廣東人民出版社.
* 鍾暉 等, 編 (2014). 《《海珠古祠堂》》. 廣州: 廣東教育出版社. ISBN 978-7-5548-0235-9.

| * 睇
* 傾
* 改
廣州瀝滘祠堂群 |
| --- |
| 衞氏 | 

|  |  |
| --- | --- |
| 尚存 | 大宗祠 · 明湮祠 · 永思祠 · 大夫祠 · 心和祠 · 志宇祠 · 石崖祠 · 義所祠 · 崌崍祠 · 誠齋祠 · 麗溟祠 ·  芝喦祠 |
| 無咗 | 敦睦祠 · 玉溪祠 · 西樵祠 · 存著祠 · 怡穀祠 · 承德祠 · 東漁祠 · 孔材祠 · 肖軒祠 · 敬梅祠 · 南波祠 · 曉川祠 · 豪石祠 · 世泌祠 · 廣居祠 · 石室祠 · 鳳伍祠 · 可翁祠 · 海翁祠 |

 |
| 羅氏 | 

|  |  |
| --- | --- |
| 無咗 | 榮恩祠 · 玉波祠 |

 |

| * 睇
* 傾
* 改
廣州市內嘅廣東省文物保護單位 |
| --- |
| 越秀區 | 「三·二九」起義指揮部舊址 | 中國共產黨廣東區委員會舊址 | 廣州起義烈士陵園 | 省港罷工委員會舊址 | 明遠樓同埋中山大學天文台舊址 | 廣東省農民協會舊址 | 周恩來同志主持嘅中共兩廣區委軍委舊址 | 白雲樓魯迅故居 | 藥洲遺址 | 廣東財政㕔舊址 | 中央銀行舊址 | 大佛寺大殿 | 越南青年政治訓練班舊址、越南青年革命同志會舊址 | 萬木草堂 |
| 海珠區 | 仲愷農校舊址 | 琶洲塔 | 綸生白公祠 | 康樂園早期建築群 | 鄧氏宗祠 | 瀝滘衞氏大宗祠 |
| 荔灣區 | 廣雅書院舊址 | 廣東郵務管理局舊址 | 通福橋 | 錦綸會館 | 仁威廟 |
| 白雲區 | 昇平社學舊址 | 石井橋 | 盧廉若墓 |
| 黃埔區 | 外國人公墓 | 玉喦書院同蘿峰寺 |
| 天河區 | 十九路軍淞滬抗日陣亡將士墳園 | 雲從龍墓 | 劉氏家廟 | 新一軍印緬陣亡將士公墓 |
| 番禺區 | 蓮花塔 | 蓮花城 | 留耕堂 | 屈大均墓 |
| 南沙區 | 金鎖排燈塔 | 舢舨洲燈塔 |
| 花都區 | 馮雲山故居 | 資政大夫祠建築群 | 藏書院村譚氏宗祠 | 茶塘村古建築群 | 塱頭村古建築群 |
| 從化區 | 五嶽殿 |
| 增城區 | 萬壽寺 | 湛若水墓 |
| 升咗去全國重點文物保護單位嘅要睇廣東全國重點文物保護單位一覽 |
**生物島便橋**（粵拼：sang1 mat6 dou2 bin6 kiu4）
係中國廣東廣州地區，連接海珠區東南角嘅小洲同黃埔區官洲嘅橋樑，2005年6月起好。

長度
--

橋長大概200米，闊10.9米，橋面雙向2車道。

史
-

初期未有呢條橋時，官洲當地居民出入海珠區時必須要喺島西北邊坐船先至到。直到2005年，廣州市人民政府話要開發官洲打造成生物島，先至搞咗呢條橋方便街坊出入海珠區同黃埔區官洲，結果條橋喺2005年6月起好咗。

本嚟便橋凈得2年嘅使用期限，後嚟根據當地居民出行情況而延長到5年。直到2013年，海珠區人民政府話呢條橋嘅結構出現唔同程度生鏽，加上承載能力好多時超負荷運轉而搞出嚴重嘅安全隱患而將生物島便橋封咗，唔畀機動車出入。究竟係拆定重新起返定加固維修處理，重要等相關職能部門嚟搞掂佢。究竟幾時重新開返都重未知。

註
-

1. ↑  广州国际生物岛开岛（2011-7-8） 互聯網檔案館嘅歸檔，歸檔日期2020-03-28. 广州国际生物岛
2. ↑  视频: 【DV现场】小洲便桥封闭 车主改道生物岛便桥 优酷
3. ↑  市民盼大学城生物岛两便桥早日通行[*失咗效嘅鏈*] 开萝宣传【转南方都市报】 （2014-03-27）

| * 睇
* 傾
* 改
官洲主要道路 |
| --- |
| 主幹道 | 星島環路 – 螺旋大道 – 星漢大道 |
| 打橫 | 寰宇路 – 螺旋路 |
| 打掂 | 星際路 – 星漢路 |
| 隧道 | 崙頭-生物島-大學城隧道 |
| 橋 | 生物島便橋 |
| How to read a taxoboxHow to read a taxobox**海獅** |
| --- |
| 位於加州Monterey市嘅海獅位於加州Monterey市嘅海獅 |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 哺乳綱 Mammalia |
|
|
|
|
|
| 目 | 食肉目 Carnivora |
| 亞目 (Subordo): | 鰭腳亞目 Pinnipedia |
|
|
|
|
|
|
|
| 科 | 海獅科 Otariidae |
| 亞科 | **Otariinae** |
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| Genera |
| *Eumetopias*
*Zalophus*
*Otaria*
*Neophoca*
*Phocarctos* |
|

**海獅**（**Sea-lion**）係屬於鰭腳目，海獅科，海獅亞科嘅動物。佢哋唔係海狗，不過同海狗同科。

由於佢哋係同科動物，好難先可以分開佢哋，雖然理論上可以分得出，但係喺多數情況下，真係要專家先至分得到。

有名嘅品種有加州海獅。呢種海獅好聰明，接受訓練之後可以表演。常見嘅表演包括頂波、拍手、敬禮、水中跨欄等等。

目前，香港海洋公園嘅海獅全部都係加州海獅。

外形
--

海獅外形長瘦過海豹好多，無任何花紋或者斑點。鰭係冇指甲嘅。海獅係有外耳嘅，同海豹或海象唔同。同海象一樣，後腳可以屈前。海獅BB仔直情可以喺陸地上跑步。

海獅公平均長海獅乸2倍，重量大概重4倍。海獅公額頭突出，而乸就係平嘅。

同海豹或人類唔同，海獅有4個乳房，唔係2個。

響三藩市Pier 39曬太陽嘅數百隻加州海獅群

生活習性
----

海獅實行一夫多妻制。海獅主要食魚，尤其係多春魚。

香港海洋公園大多都會餵佢哋食多春魚公。噉係因為多春魚公無春，而魚春含有太高膽固醇，對海獅無益。

香港海洋公園都會餵佢哋食冰塊，用來降溫同補充水份。

呢個亞科嘅物種
-------

* 海獅科
	+ 海獅亞科
		- 北海獅（*Eumetopias jubatus*）
		- 加州海獅（*Zalophus californianus*）
		- 南美海獅（*Otaria flavescens*）
		- 澳洲海獅（*Neophoca cinerea*）
		- 紐西蘭海獅（*Phocarctos hookeri*）

註
-

1. ↑  〈存档副本〉. 原著喺2007年3月11號歸檔. 喺2007年2月27號搵到.
寶琳北路近寶林邨
**寶琳路**係香港新界將軍澳北面一條主要嘅路，分為**寶琳路**、**寶琳北路**同埋**寶琳南路**，分別駁住九龍嘅秀茂坪去到茅湖仔，同埋茅湖仔去到調景嶺。條路經過嘅寶琳區、寶林邨、寶達邨同寶琳站個名都係間接或者直接咁因為呢條路而改。

史
-

寶琳路係喺1955年開始起，由調景嶺同茅湖仔一帶連接去馬游塘安達臣道，方便靈實肺病療養院運載病人同物資往返調景嶺。「寶琳」係靈實肺病療養院惠施霖牧師太太個名。之後，香港政府開始發展將軍澳，加上因為政府要發展調景嶺，所以將原本條寶琳路改做雙線雙程嘅行車路，由馬游塘整長去秀茂坪，而茅湖仔去調景嶺嘅路段就改名做寶琳南路，方便喺茅湖仔以北起一條寶琳北路延伸去將軍澳新市鎮，工程最後嚮1987年完成。

交通
--

自從去彩虹嘅九龍巴士90線嚮1996年取消之後，而家就無途經寶琳南路嘅公共交通，但係就可以搭經過靈寶醫院或翠林邨嘅巴士或者小巴，喺寶琳路路口嘅分站（近康盛花園）落車去到。

**交通路線列表**
巴士

**九龍新界巴士**

|  |  |  |  |  |
| --- | --- | --- | --- | --- |
| 13D | 寶達 | ↔ | 維港灣 |  |
| 13M | 觀塘（雅麗道） | ↺ | 寶達 |  |
| 13P | 寶達 | → | 麗閣 | 只喺平日朝早繁忙時間服務 |
| 13X | 寶達 | ↔ | 尖沙咀東 |  |
| 93A | 寶林 | ↔ | 觀塘碼頭 |  |
| 93K | 寶林 | ↔ | 旺角東鐵路站 |  |
| 93M | 寶林 | ↺ | 藍田鐵路站 | 只喺平日朝早繁忙時間服務 |
| 95 | 翠林 | ↔ | 佐敦（渡華路） |  |
| 95M | 翠林 | ↔ | 觀塘（雅麗道） |  |
| 98A | 坑口（北） | ↺ | 牛頭角鐵路站 |  |
| 98C | 坑口（北） | ↔ | 美孚 |  |
| N293 | 旺角東鐵路站 | ↔ | 尚德 | 通宵服務 |


**過海隧道巴士**

|  |  |  |  |  |
| --- | --- | --- | --- | --- |
| 601 | 寶達 | ↔ | 金鐘（德立街） |  |
| 601P | 寶達 | → | 上環 | 只喺平日朝早繁忙時間服務 |
| N691 | 調景嶺 | ↔ | 中環（港澳碼頭） | 通宵服務 |

專線小巴

**新界專線小巴**

|  |  |  |  |  |
| --- | --- | --- | --- | --- |
| 12 | 寶林 | ↔ | 西貢 |  |
| 12A | 寶林 | ↔ | 順利紀律部隊宿舍 | 只喺平日朝早繁忙時間服務 |
| 13 | 康盛花園/靈實醫院 | ↔ | 觀塘（仁愛圍） |  |
| 17 | 翠林邨 | ↔ | 藍田站 |  |
| 106 | 寶林 | ↔ | 九龍灣 |  |
| 111 | 寶林 | ↔ | 新蒲崗（康強街） |  |

沿路屋邨/屋苑或鄉村
----------

### 屋邨/屋苑

* 寶達邨
* 康盛花園
* 翠林邨
* 景明苑
* 寶林邨
* 欣明苑
* 英明苑
* 景林邨

### 鄉村

* 馬游塘村
* 茅湖仔村
* 將軍澳村

參攷
--

1. ↑  《荒原上》，司務道教士，基督教靈實協會
**靈洲山**（粵讀：ling4 zau1 saan1），亦寫做**靈洲**，係中國廣東一座山，喺家下南海官窯。靈洲山並唔係一般江水沙洲，而係石英砂岩來，石好硬。喺大明之前，呢度江面好闊，靈州山係好似條柱咁樣棟喺江中心，所以係大宋時嘅羊城八景之一，靈洲鰲負。

史
-

靈洲山呢處，曾經係海來，不過幾千年由北江帶沙落來，漸漸積成平地。原本大漢時重北江有叉條水落去石門水，即係家下叫嘅樂排水（又叫落排水）同下游白泥水。而過石門水就可以入番禺城，即係家下廣州城。漢樓船將軍就經呢條路打南越國。去到大宋，經已通唔到大船。

取而代之係南便蘆包水出去石門水。嗰陣江面好闊靈洲棟喺江中心。大晉已出名。大時唐有麓頸海，又叫六頸海，可見呢度水面好闊。側邊有官窯鎮，大唐係陶瓷重地，尤其呢度近水，方便陶瓷散貨。而另有金利鎮，有麻奢水避開尋峽（今潯岡）同石門之險。呢帶去到大宋盛極一時，北江船隻聚集喺處入城。

大明時蘆包水都唔係時時有水，去唔到省城。於是改由西南鎮入三江水代替，三江水入靈洲山出石門。但係三江水最後又係無咁多水，所以又叫西南涌。靈洲山呢帶沒落。因為水量無以前咁大，闊江面變成灘流，彎彎曲曲，新地畀人圍成田。靈洲山東便首先積沙，畀山上寺種田。後尾南便水道水弱，去到民國已變成小涌，1957年正式連埋南岸，唔再喺江中。

西南鎮因為水道塞，最後畀佛山涌代替，造就佛山鎮繁榮。之後佛山涌又塞，再無條闊水道入省城。

靈洲鰲負
----

靈洲鰲負係大宋時羊城八景之一。當時江面好闊，靈洲好似條柱咁，喺江中心。船隻喺度穿插。因為咁，靈洲就比喻為，底下有條鰲魚，揹起靈州突起江中，。鰲呢種比喻法，喺古代都好常見，當時叫呢類做鰲峯。大清初年，西江、北江入省城，有四個鰲峯，首先係靈洲，其次係海珠，跟住係海印，再來係禺珠，全部都係水中心。四個之中，靈洲最高大，山腳好似鼎腳。西叫象嶺，又叫三台。南叫鹿馬，又叫鉢盂。北叫讀書岡，上便有寶陀院，同埋超然、妙高兩台。

靈洲呢種情景，有人用佢同長江金山比。所以靈洲山又叫**小金山**。大宋詩人楊誠齋有寫『北江西水兩相逢，胥江波濤特地雄。急流欲上人聲鬧，近岸還移牽路窮』。係講呢處繁華。其實重有唔少名人到此留名，蘇東坡係其中一個。

註
-

1. ↑  《清史稿》，卷七十三，志四十七，地理十九，廣東
2. 1 2 3 4  〈北江大堤地區歷史地理〉. 原著喺2020年3月28號歸檔. 喺2008年8月16號搵到.
3. 1 2 3 4  〈历代羊城八景的研究（元代）〉. 原著喺2008年8月28號歸檔. 喺2008年8月16號搵到.
4. ↑  屈大均。廣東新語

| * 睇
* 傾
* 改
歷代羊城八景 |
| --- |
| 趙宋 | 扶胥浴日 | 石門返照 | 珠江秋色 | 海山曉霽 | 菊湖雲影 | 蒲澗濂泉 | 光孝菩提 | 大通煙雨 |
| 大元 | 扶胥浴日 | 石門返照 | 蒲澗濂泉 | 大通煙雨 | 粵臺秋色 | 白雲晚望 | 景泰僧歸 | 靈洲鰲負 |
| 大明 | 珠江晴灡 | 粵秀松濤 | 穗石洞天 | 番山雲氣 | 藥洲春曉 | 琪琳蘇井 | 象山樵歌 | 荔灣漁唱 |
| 大清 | 

|  |  |
| --- | --- |
| 乾 隆 版 | 五仙霞洞 | 琶洲砥柱 | 孤兀禺山 | 鎮海層樓 | 浮邱丹井 | 西樵雲瀑 | 東海魚珠 | 粵秀連峯 |

|  |  |
| --- | --- |
| 大清中後期版本 | 石門返照 | 菠蘿浴日（扶胥浴日） | 珠江夜月（海珠夜月） | 金山古寺 | 大通煙雨 | 白雲晚望 | 蒲澗濂泉 | 景泰僧歸 |

 |
| 中華人民共和國 | 

|  |  |
| --- | --- |
| 1963年 | 白雲松濤 | 蘿崗香雪 | 越秀遠眺 | 珠海丹心 | 紅陵旭日 | 雙橋煙雨 | 鵞潭夜月 | 東湖春曉 |

|  |  |
| --- | --- |
| 1986年 | 紅陵旭日 | 黃埔雲檣 | 雲山錦繡 | 珠海睛波 | 黃花浩氣 | 越秀層樓 | 流花玉宇 | 龍洞琪林 |

|  |  |
| --- | --- |
| 2002年 | 雲山疊翠 | 珠水夜韻 | 越秀新暉 | 天河飄絹 | 古祠流芳 | 黃花皓月 | 五環晨曦 | 蓮峯觀海 |

|  |  |
| --- | --- |
| 2011年 | 塔耀新城 | 珠水流光 | 雲山疊翠 | 越秀風華 | 古祠流芳 | 荔灣勝景 | 科城錦繡 | 濕地唱晚 |

 |
學校正門
 **海珠區外國語實驗中學**（粵拼：hoi2 zyu1 keoi1 ngoi6 gwok3 jyu5 sat6 jim6 zung1 hok6）
，又嗌**海珠區實驗中學**，1960～2010年間嗌過**廣州市第42中學**，係中國廣東廣州嘅全日制中學，1960年9月開辦，位置喺海珠區前進路121號（基立上道近基立北街口）。

校服色
---

|  |
| --- |
| 海珠外實嘅校服 |
|  |  |
|  |  |

長袖
* 衫：　　相間。領　帶好多　嘅彩帶花紋同「HUA·RONG」字樣響度，袖口　帶一條　　相間嘅線。正面同背面都係上　下　，分界線喺胸口位，似鈍角V字；胸口右邊有個好易睇唔出嘅英文單詞「FOREIGN」響度。兩袖近膊頭位　，膊頭近手關節位有條中等厚度嘅　斜線，凈低都係　　相間嘅條紋；左右對稱。
* 褲：純　。

棉褸
　　　相間。領純　，正面同背面都係上　下　，分界線喺胸口位，似鈍角V字。兩袖近膊頭位　，膊頭近手關節位有條中等厚度嘅　斜線，關節位有條中等厚度嘅　斜線，凈低都係　；左右對稱。

短袖
* 衫：　，有領有紐扣。領　帶些少　邊，左右對稱。
* 褲：　，兩邊各有條中等厚度嘅　綫。

禮儀服

| 品種 | 男 | 女 |
| --- | --- | --- |
| 夏裝 | 冬裝 | 夏裝 | 冬裝 |
| 上裝 | 　，袖口帶有極細嘅　綫。 | 純　 | 　，袖口帶有極細嘅　綫。 | 純　 |
| 下裝 | 唔適用 | 純　 | 　　　相間嘅格仔裙 | 純　 |

史
-

學校喺1960年9月開辦，但開辦咗6年後因文革爆發而停課，直到1969年先至恢復返。1985年成立咗第一屆教育代表委員會嚟實行民主管理同監督。2003年，學校昇格做海珠區一級學校，重喺2年後成為廣州市一級學校。2010年3月，學校改名做**海珠區實驗中學**兼重新定咗教學目標。2011年7月，因為海珠區教育部門要整合教育資源而將95中併咗入去，半年後又昇格做廣東省一級學校。2013年先後定咗海珠區第一批初中義務教育階段特色學校同廣州市第一批11間義務教育階段嘅特色學校，同年亦改名做**海珠區外國語實驗中學**。

註
-

1. ↑  有部份校服寫嘅係「SPORTS LEAGE, SPORTS CLUB, LIAN HUAFZC CHAMPIONSHIP」堆字樣，詳細睇維基同享嘅呢張相。

出面網頁
----

* 海珠區外國語實驗中學嘅官方網站
**播道神學院**（英文：**Evangel Seminary**）係香港一間神學院，院址喺九龍九龍塘金巴倫道59號。

歷史
--

播道神學院隸屬中國基督教播道會，1932年由梁貴民牧師喺廣州河南創辦。1932年正式成立日校，定名做「廣州聖經學院」。1937年日本轟炸廣州，神學唔能夠喺原址繼續上課，被逼搬到香港。三年後於廣州復課，冇幾耐之後又因為打仗而停頓。之後再因為政治局勢改變，喺1949年搬返香港，相繼喺九龍城侯王道同九龍塘根德道上堂。1957年，買咗金巴倫道59號而家嘅院址。1984年，再買咗金巴倫道15號做宿舍，學生人數亦相應增加。2009年，再買咗金巴倫道55號。

課程
--

### 全職事奉訓練

* 道學碩士課程

### 教牧進深訓練

* 神學碩士課程
* 教牧學博士課程

### 教會領袖事奉訓練

* 文學碩士課程

### 信徒訓練

* 聖經研究文憑

出面網頁
----

* 播道神學院

| * 睇
* 傾
* 改
香港嘅神學院 |
| --- |
| **基督教（新教）** | 中國宣道神學院 · 中國浸信會神學院 · 中國神學研究院 · 中華神學院 · 伯特利神學院 · 信義宗神學院 · 亞洲路德宗神學院 · 建道神學院 · 恩福聖經學院 · 播道神學院 · 牧職神學院 · 神召神學院 · 聖公會明華神學院 · 衛道神學研究院 · 香港浸信會神學院 · 香港神學院 · 整全訓練神學院   · 香港中文大學崇基學院神學院 · 國度學院 |
三角地，2010年2月
**三角地**係中國北京大學校園中心一地，喺北京大學百週年紀念講堂南。三角地因學生活動集中而聞名。喺二十世紀七八十年代，學生遊行一定經三角地，家下成為學校活動信息集散地，尤其學期初，各家社團在此宣傳招攬。

二〇〇七年十月卅一號，北京大學當局，將三角地信息欄清除。

史
-

一九五六年，喺「百家爭鳴，百花齊放」嘅精神鼓舞之下，北京大學嘅學生，爆發激情，張元勳同沈澤宜寫詩歌《是時候了》，是為導火綫，學生們日夜咁貼大字報，爭論、質疑、擁護。當時主戰場喺大飯廳嘅民主牆上，居其西南向嘅三角地，因場地太細，只係配角。此後，反右運動開始。大飯廳同三角地亦漸漸回復平靜。

廿十世紀八十年代初，三角地確立價值地位，漸漸成為北京大學精神嘅象徵。

一九八〇年，中華人民共和國中央政府，實驗基層民主改革，畀各高等學府學生，自由競選海淀區人民代表大學嘅代表。幾十年間，歷經政治風雲嘅三角地，議政熱情重新沸騰起來。當時，候選人各自在三角地前，發表競選宣言、改革綱要，擁有競選團隊，還召開選民答辯會，做民意調查。由於參與者上千，選民答辯會移至三角地側嘅老講堂。候選人討論議題，遠超區人大代表所涉工作，而係從文化大革命、重新認識社會主義，到論證中國改革之路，再到探討人性解放問題。

八十年代中期，三角地演咗中國首場行為藝術。嗰日正午，幾個後生仔嘅長梯子爬上三角地側嘅學三食堂，喺塊木板後便，開始向下扔衫。扔完後，幾人外走出去，女仔都低頭，只有男生睇到，佢哋着泳褲。

一九八九年春，三角地亦成為八九學運嘅信息集合地之一，多張學生社團、教師嘅大字報，貼喺三角地，亦是到目前為止，三角地最後一次政治言論高潮。

二十世紀九十年代，越來越多商業海報，同社團爭三角地嘅地盤。各種考研信息、GRE與TOEFL培訓班，鋪天蓋地。北京大學社團離政治越行越遠。好多人重新審視自己理想，出國成為浪潮，北京大學都唔例外。呢股潮流綿延至今。

參攷
--

* 根據《南方週末》2007年11月8日報道"三角地的現實與記憶"